Demo percuma Cyberpunk 2077 tersedia sekarang di PS5 & Xbox Series X

Sudah lebih setahun sejak CD Projekt Red mengeluarkan Cyberpunk 2077, game yang pada mulanya digembar-gemburkan sebagai salah satu RPG open-world paling hebat dalam sejarah gaming. Malangnya, ia terlibat dalam kontroversi besar kerana dipenuhi dengan isu teknikal di kedua-dua konsol dan PC serta kurang memenuhi jangkaan orang ramai. Walaupun begitu, CD Projekt Red akhirnya telah melancarkan update next-gen Cyberpunk 2077 di mana pemilik PS5 dan Xbox Series X dapat mencuba demo percuma untuk lihat jika masalah ini akhirnya dibetulkan atau tidak.

Patch 1.5 is coming soon to PC, Stadia, and consoles!It brings various improvements to the game, numerous quest and gameplay fixes, as well as a number of free DLCs. On top of that, it contains the next-gen update PlayStation 5 and Xbox Series S/X!https://t.co/qnNgifGJZy pic.twitter.com/swLOUNTIcD

— Cyberpunk 2077 (@CyberpunkGame) February 15, 2022

Menurut laman web rasmi CDPR, mereka mendedahkan bahawa demo percuma Cyberpunk 2077 akan memberikan peluang kepada pemilik PS5 dan Xbox Series X untuk mencuba game dari permulaan dalam tempoh masa terhad lima jam. Tawaran ini akan tamat pada 16 Mac.
“Setelah memuat turun dan install demo percuma, anda dapat memulakan game Cyberpunk 2077. Sebaik sahaja mencapai 5 jam masa bermain, demo percuma akan tamat dan anda boleh memilih untuk membeli game penuh, atau meneruskan kehidupan seperti sebelum ini! Jika membeli game penuh, ‘save progress’ daripada demo akan diteruskan, jadi anda boleh meneruskan pengembaraan di Night City dari tempat anda berhenti.”kata CDPR.

Check out the #Cyberpunk2077 performance overview on the Next-Gen consoles: pic.twitter.com/8o1MbIUICX— Cyberpunk 2077 (@CyberpunkGame) February 16, 2022

CDPR juga mengakui kewujudan “speedrunner” yang kemungkinan besar dapat menamatkan keseluruhan Cyberpunk 2077 dalam jangka masa 5 jam jika mereka tahu apa yang perlu dilakukan . Walaupun begitu, demo ini tidak akan menghalang pemain daripada mengakses kandungan tertentu seperti yang dilakukan oleh demo lain. Jadi, jika anda boleh menamatkan Cyberpunk 2077 sepenuhnya dalam masa lima jam, itu tidak menjadi masalah.
Sekali lagi saya ingatkan, demo Cyberpunk 2077 ini hanya boleh diakses untuk pemilik PS5 dan Xbox Series X sahaja. Walau bagaimanapun, korang juga boleh mendapatkan game ini di PS4, Xbox One dan PC.
 Muat turun di sini

Cyberpunk 2077Publisher: CD ProjektDeveloper: CD Projekt RedRelease Date: 2020-12-10Microsoft Windows, PlayStation 4, PlayStation 5, Xbox One, Xbox Series X|S

Cyberpunk 2077 adalah permainan video permainan peranan 2020 yang dikembangkan dan diterbitkan oleh CD Projekt. Cerita ini berlaku di Night City, dunia terbuka yang terletak di alam semesta Cyberpunk.

Jangan lupa untuk ikuti kami di TikTok!
  @gamersantaimy
Tags: Cyberpunk 2077DemoPercumaps5Xbox Series X


Acer Malaysia Mempercepat Ketersediaan Monitor AOpen yang Berpatutan

Mengantisipasi perlunya kawalan pergerakan lebih lanjut di Malaysia, Acer berjaya mempercepat kedatangan monitor permainan AOpen 32HC5QR dan AOpen 24MV1YP yang berpatutan untuk pelanggan di negara ini.

Dengan bekerja dari rumah (WFH) dan belajar dari rumah (LFH) terus menjadi syarat, pengguna menggunakan maklumat melalui paparan lebih kerap daripada sebelumnya. Dengan menawarkan lebih banyak “ruang”, paparan sekunder membolehkan pengguna bekerja, belajar dan dihiburkan dengan lebih selesa di rumah mereka sendiri.

AOpen 24MV1YP
AOpen 32HC5QR dan AOpen 24MV1YP menyokong sudut tontonan seluas 178º yang dapat memaparkan warna dengan tepat dari sudut mana pun pengguna memilih untuk melihatnya. Terima kasih kepada teknologi BlueLightShield, kedua-dua monitor AOpen membolehkan pengguna menyesuaikan pelepasan cahaya biru dalam jangka masa penggunaan yang panjang melalui AOpen Display Widget sehingga kurang menarik perhatian mata.
Lengkap dengan kadar penyegaran hingga 165Hz, monitor permainan AOpen 32HC5QR dan AOpen 24MV1YP menyokong teknologi AMD FreeSync Premium yang membolehkan permainan lancar sambil menghilangkan kerosakan pada skrin dan meminimumkan lag dan latensi. Oleh kerana perincian dalam pemandangan gelap adalah kunci kepada keseluruhan pengalaman permainan, AOpen 24MV1YP menyokong HDR10 untuk menawarkan kontras dengan elemen realistik yang terdapat di dunia nyata.
Menampilkan teknologi tanpa Flicker yang menghilangkan kerlipan layar yang tertekan, monitor AOpen juga dilengkapi dengan penyesuaian warna 6 paksi untuk membantu pengguna yang memerlukan dengan memperoleh warna dan rona yang tepat. Kedua-dua monitor AOpen juga dilengkapi dengan reka bentuk Zero Frame, pelekap VESA, dan dudukan yang boleh diselaraskan condong yang membolehkan pengguna mencari kedudukan tontonan ideal mereka.
AOpen 32HC5QRP
Dengan harga runcit yang disyorkan sebanyak RM839, AOpen 32HC5QR mempunyai lengkung 1800R dengan laju panel FHD VA 31.5 inci dengan masa respons 5ms G hingga G. Sementara itu, AOpen 24MV1YP juga dilengkapi dengan panel FHD VA 23.8 inci yang menyokong 1ms Turbo Visual Response (TVR) sepantas kilat pada RM599.
Bersempena dengan kedatangan AOpen, Acer mengadakan dua sesi tawaran masa terhad di Lazada dan Shopee. Semasa sesi ini, unit terhad AOpen 32HC5QR tersedia pada harga RM759 sementara AOpen 24MV1YP berharga RM569 berserta kabel DisplayPort percuma. Jualan Kilat Lazada sehari penuh akan berlangsung pada 21 Januari 2021 bermula jam 12 pagi manakala Shopee Shocking Sale 9 jam akan bermula dari jam 12 pagi hingga 9 pagi pada 22 Januari 2021.

Selain itu, Acer juga bekerjasama dengan penjual semula terpilih untuk memberi hadiah pad tetikus Predator (bernilai RM89) kepada pelanggan yang membeli AOpen 32HC5QR, sementara pelanggan yang membeli AOpen 24MV1YP akan diberi hadiah dengan kabel DisplayPort dan Acer flaski. Promosi berlangsung dari 21 hingga 25 Januari 2021 dengan unit terhad tersedia.
Untuk maklumat lebih lanjut, sila lawati Facebook Acer Malaysia atau hubungi Infoline Produk Acer di 1800-88-1288 (9 pagi – 6 petang, Isnin hingga Jumaat), atau e-mel [email protected].
Penjual terpilih yang menawarkan promosi:

Acer Official Store – (Shopee)
https://shopee.com.my/acer_os_my

Just IT – (Shopee)
https://shopee.com.my/acer.os.justit

Viewnet – (Shopee)
https://shopee.com.my/acer.os.viewnet

NoteBook Plaza – (Shopee)
https://shopee.com.my/acer.os.nbp

Aone Plus – (Lazada)
https://www.lazada.com.my/shop/acer-store-aoneplus

NoteBook Plaza – (Lazada)
https://www.lazada.com.my/shop/acer-certified-store-nbp/

Acer Estore
https://store.acer.com/en-my/

Jangan lupa untuk ikuti kami di TikTok!
  @gamersantaimy
Tags: AcerAcer AOpenAOpenAOpen 24MV1YPAOpen 32HC5QR


Keyboard gaming Razer Ornata V3 boleh didapati di Malaysia pada harga RM329

Hari ini, Razer mengumumkan produk terbaru mereka iaitu Ornata V3, sebuah keyboard gaming berprofil rendah dengan Switch Mecha-membrane eksklusif Razer. Dengan reka bentuk tapak yang lebih kecil dan keycap yang langsing, Ornata V3 memenuhi keperluan gamer moden yang mencari keyboard gaming bersaiz penuh pada nilai harga mampu milik.

Ornata V3
Selain reka bentuknya yang lebih moden dan padat, Ornata V3 dilengkapi dengan teknologi Mecha-membrane Switch yang menggabungkan kedua-dua teknologi ‘mechanical’ dan ‘membrane’. Switch ini memberikan sentuhan lembut untuk keselesaan semasa gaming, bersama dengan sentuhan tajam untuk bunyi klik yang memuaskan.

Untuk daya ketahanan maksimum, keycap Ornata V3 dibuat oleh ABS dan bersalut UV untuk meningkatkan daya ketahan kepada isu luntur dan calar. Gaming keyboard ini mempunyai 10 zon pencahayaan yang menyokong  Razer Chroma RGB, media key khusus dan ‘wrist-rest’ yang magnetik dan ergonomik untuk kita bermain berjam-jam tanpa merasa letih.
Boleh didapati sekarang di laman web rasmi, RazerStore dan di lokasi terpilih, Ornata V3 kini dijual pada nilai harga RM329.00.
Ornata V3 X
Selain itu, Razer turut mengumumkan Ornata V3 X, yang merupakan versi lebih ‘bajet’. Menawarkan reka bentuk padat yang sama tetapi bersaiz penuh, keyboard ini masih datang dengan keycap ABS bersalut UV untuk daya ketahanan yang lama. Bezanya, Ornata V3 X hanya mempunyai switch membran yang senyap, cahaya Chroma RGB dengan 1 zon pencahayaan, dan wrist-rest magnetik.
Jika korang inginkan keyboard gaming yang  lebih murah, Razer Ornata V3 X  boleh didapati pada nilai harga RM195.00.
Untuk segala liputan kami tentang Razer, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Keyboard gamingRazer Ornata V3


[Giveaway] Komen Untuk Peluang Menangi Merch Eksklusif Netflix! Ada Alice in Borderland, JoJo dan Gudetama!

Banyak juga siri menarik yang akan keluar di Netflix pada bulan ini. Antaranya Alice in Borderland S2, JoJo’s Bizarre Adventure dan Gudetama. Berita baiknya, kami telah bekerjasama dengan Netflix untuk sebuah giveaway khas untuk pembaca semua! Pelbagai hadiah menarik yang anda boleh dapatkan. Jom kami tunjukkan hadiah-hadiah yang boleh dimenangi.

Dengan tayangan untuk Alice in Borderland S2 menghampiri, pasti anda juga tidak sabar-sabar untuk melihat sambungan kepada perjalanan watak-watak di dunia lain itu. Masa inilah untuk anda tontonnya dengan hoodie dan t-shirt khas Alice in Borderland Netflix. Bukan setakat itu sahaja, terdapat powerbank untuk anda gunakan semasa menonton siri tersebut di telefon anda. Tote bag juga ada untuk anda gunakan ke mana-mana sahaja.

Selain daripada itu, siri anime popular, JoJo’s Bizarre Adventure Stone Ocean menemui pengakhirannya dengan bahagian terakhir dilepaskan pada 2 Disember yang lalu! Adakah Jolyne dapat mengejar Father Pucchi sebelum dia dapat menggunakan kuasa barunya sepenuhnya? Kenalah tonton klimaksnya di Netflix! Alang-alang itu, kami ada beberapa keychain JoJo yang menampilkan watak-watak daripada Stone Ocean. Masing-masing mempunyai imej watak bersama-sama Stand mereka. Tidak dilupakan juga simbol ikonik untuk setiap watak!

Gudetama: An Eggcellent Adventure juga akan membawa anda melihat satu pengembaraan menarik di mana protagonisnya merupakan telur yang pemalas! Bersama-sama rakannya, Shakipiyo mereka kini dalam sebuah misi untuk mencari ibu mereka. Adakah mereka berjaya atau tidak, perlulah tontonnya apabila ia tersedia pada 13 November ini! Anda suka pada watak comel telur ini? Jangan lepaskan peluang untuk masuk giveaway kami ini! Ada stoking, pengetip kuku dan keychain khas Gudetama untuk dimiliki!

Pemenang akan dipilih jika mengikuti segala langkah yang tersedia di bawah. Rebutlah peluang anda untuk dapatkan hadiah eksklusif ini!

Langkah 1: Korang kena “LIKE” Facebook Page Gamer Santai & Netflix

Langkah 2: Like/Love/Wow post mengenai artikel ini di Facebook kami

Langkah 3: Share artikel ini secara “public” dengan #Netflix #GamerSantai dan tag 3 kawan
Langkah 4: Jawab soalan ini di bahagian komen:
Antara tiga siri yang kami nyatakan di atas, siri mana yang anda paling suka dan kenapa?
Syarat kemasukan dan tarikh pengumuman pemenang
Peserta haruslah warganegara Malaysia;Giveaway akan berakhir pada 12 Disember jam 11.59PM;Pemenang akan diumumkan pada 13 Disember melalui halaman Facebook.Sila mesej kepada kami dalam masa 24 jam atau kami perlu memilih pemenang baharu.Pemenang harus datang ke ofis Gamer Santai (Kota Damansara, Petaling Jaya) dan sertakan bukti identiti untuk menebus hadiah giveaway.Keychain akan diberikan secara rawak.

Jadi, jangan lepaskan peluang anda untuk sertai giveaway ini untuk memenangi barangan eksklusif Netflix! Manalah tahu anda mungkin menjadi pemenang bertuah kali ini. Jangan lupa untuk ikuti Gamer Santai untuk mendapatkan liputan menarik mengenai game, anime, manga dan banyak lagi!
Jangan lupa untuk ikuti kami di TikTok!
  @gamersantaimy
Tags: Alice in Borderland Season 2Gudetama : An Eggcellent AdventureJoJo's Bizarre Adventure: Stone Oceannetflix


Super Bomberman R 2 akan dilancarkan pada 14 September – seronok bersama kawan!

Hari ini, Konami telah mengumumkan tarikh keluaran rasmi untuk game ‘party co-op’ Super Bomberman R 2. Bakal dilancarkan untuk PlayStation 5, Xbox Series, PlayStation 4, Xbox One, Switch dan PC melalui Steam, game ini akan dikeluarkan pada 14 September.

Sebagai entri terbaharu dalam siri permainan ‘party battle’ Super Bomberman R, judul kali ini memiliki pelbagai game mode dan pengembaraan baharu. Menurut Konami, Super Bomberman R 2 memiliki jumlah kandungan terbesar dalam sejarah siri setakat ini! Game ini bukan sahaja menampilkan pertempuran offline yang boleh dimainkan bersama keluarga dan rakan, tetapi juga pertempuran online yang menghubungkan pemain dari seluruh dunia, serta mode single player.

Kempen single-player

“Kisah 8 Bomberman Brothers dan rakan baharu mereka iaitu Ellons! Kapal Black Moon merayau seluruh galaksi, memusnahkan bandar-bandar di planet yang dilawatinya. Ketika  ancaman muncul di seluruh alam semesta sekali lagi, bolehkah 8 Bomber Brothers dan rakan baru mereka, para Ellons, selamatkan alam semesta dan jaga keamanan?”
Battle Mode

Standard: Mod pertempuran klasik yang digemari daripada Super Bomberman R 1 dan Super Bomberman online kembali.
Grand Prix: Bersaing untuk kristal dan kalahkan pemain lain.
Battle 64: Jadilah pemain terakhir yang berdiri dalam battle royale klasik ini. Mode huru-hara ini menampilkan 64 pemain, tetapi hanya seorang sahaja yang boleh keluar sebagai pemenang.

Selain daripada di atas, Battle Mode baharu bernama “Castle” juga ditambah di mana pemain dibahagikan kepada bahagian Attack dan bahagian Castle untuk bertarung demi harta karun!

Castle: Lawan 1 vs 15 dalam mode baharu ini. Pemain bertahan ditugaskan untuk mencipta peta dan meletakkan perangkap untuk memperlahankan serangan. Pihak penyerang pula mesti mengatasi pertahanan tersebut untuk mencapai peti harta karun dan menang!

Fungsi “Stage Editor” juga ditambah, yang membolehkan pemain membuat level mereka sendiri dalam “Castle” lalu berkongsinya secara online dengan pemain lain di seluruh dunia.

Bagi mereka yang berminat, Super Bomberman R 2 boleh diprapesan sekarang di Nintendo Switch, PlayStation 5, PlayStation 4,Xbox Series X|S, Xbox One dan Steam. Game ini turut menyokong cross-play di semua platform di atas.

Untuk membaca segala liputan kami tentang francais Bomberman, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: bombermanmultiplayerSuper Bomberman R 2


Naruto G Fuel Miso Ramen untuk kekal fokus seperti Naruto!

G Fuel telah mengumumkan protein luar biasa dengan perisa Miso Ramen yang diinspirasikan daripada Naruto Shippuden. Buat masa ini, mereka tidak mengumumkan sebarang tarikh untuk melancarkannya lagi, tetapi anda boleh menyertai senarai menunggu untuk edisi ini.

Bagi sesiapa yang berminat, Naruto Shippuden  ini tidak tersedia di Malaysia, sebaliknya hanya boleh didapati di AS dan negara-negara terpilih. Andai kata betul-betul teringin, anda boleh mendapatkannya di dalam laman web rasmi G Fuel.

Malangnya, harga rasmi belum disenaraikan lagi. Walau bagaimanapun, sebuah “tab” biasanya berharga kira-kira $35.99 (anggaran RM150.71 ). Bagi collector box, ia berkemungkinan berharga $39.99 (anggaran RM167.46).
Naruto Shippuden G Fuel Miso Ramen adalah minuman tenaga pertama di dunia yang rasanya seperti Miso Ramen dan 100% diinspirasikan daripada makanan kegemaran Naruto. Formula Tenaga yang digunakan adalah bebas gula, mempunyai 15 kalori dan mengandungi 140 mg kafein bersama tenaga “proprietary” dan kompleks untuk meningkatkan fokus.

Jika anda peminat Miso Ramen, anda boleh mengingatkan kembali kepada Ichiraku Ramen, di mana Naruto dan kawan-kawan makan ramen di bandar Konohagakure. The Collector’s Box akan tersedia bersama satu tab dan botol shaker edisi terhad ini. Ia adalah saiz standard 9.8 oz, di mana anda boleh membuat 40 hidangan minuman. Anda juga boleh mendapat botol shaker bersaiz 16 oz dengan pelekat versi chibi Naruto padanya. Botol tersebut boleh digunakan untuk mencampurkan minuman G Fuel.

Sekali lagi saya ingatkan, protein Naruto Shippuden G Fuel Miso Ramen ini tidak tersedia di Malaysia tetapi boleh dibeli di luar negara. Serbuk protein ini telah membuka senarai menunggu dan masih belum mengumumkan tarikh pengeluarannya. Jika anda berminat untuk menyertai, boleh klik di sini. Untuk lebih banyak berita menarik tentang Naruto, sila klik pautan ini.

Jangan lupa untuk ikuti kami di TikTok!
  @gamersantaimy
Tags: Naruto Shippuden G Fuel Miso Ramen


Jeremy Renner kongsi keadaan semasa, semoga cepat sembuh Hawkeye!

Selepas beberapa hari tiada khabar berita, akhirnya Jeremy Renner telah berkongsi video tentang keadaan semasa bersama keluarga di hospital. Kepada mereka yang tidak tahu, pada 1 Januari lalu, pelakon terkenal dengan watak Hawkeye ini telah mengalami kemalangan semasa sedang membajak salji di kawasan perumahannya. Dia kemudian mendapat pertolongan cemas daripada salah seorang jirannya dan diterbangkan ke hospital lalu menjalani pembedahan terus untuk memastikan keadaannya selamat.

A “not no great” ICU DAY, turned to amazing spa day with my sis and mama❤. Thank you sooooo much pic.twitter.com/pvu1aWeEXY

— Jeremy Renner (@JeremyRenner) January 5, 2023

Melalui akaun Twitter rasmi Jeremy Renner, pelakon tersebut menyatakan “HARI ICU ‘tidak bagus’ bertukar kepada hari spa yang menakjubkan bersama adik dan mak saya. Terima kasih banyak-banyak.”
Di dalam video tersebut, kita dapat lihat bahawa adik Renner, Kym dan ibunya, Valerie, sedang menjaga bintang MCU. Renner juga menyatakan bahawa dia baru sahaja mandi untuk pertama kali semenjak dimasukkan ke hospital.

Renner sebelum ini telah berkongsi keadaannya di media sosial selepas menjalani pembedahan pada 2 Januari lalu kerana mengalami blunt chest trauma dan kecederaan kaki semasa membajak salji.
Syerif Daerah Washoe, Darin Balaam, kemudiannya mengeluarkan kenyataan sesama sidang akhbar mengenai kejadian itu. Dia menjelaskan bahawa jentera berat tersebut mula bergerak apabila Renner tidak berada di tempat duduk pemandu dan pelakon ini cedera akibat percubaannya untuk naik semula ke dalam kenderaan.

Selain itu, Datuk Bandar Reno, Hillary Schieve, menjelaskan bahawa Jeremy Renner sedang membantu seorang individu yang tersepit akibat cuaca yang buruk. “Dia membantu seseorang yang terkandas akibat salji yang tebal,” kata Schieve. Dia juga menyatakan bahawa tingkah laku pelakon ini sesuatu yang baru dan dia sentiasa menghulurkan bantuan kepada mereka yang memerlukan.
Beberapa hari selepas kemalangan, ramai rakan artis, termasuk pelakon daripada MCU, Mark Ruffalo, Chris Evans, Evangeline Lilly dan Chris Pratt, mendoakan Renner agar dia cepat sembuh. Keluar Renner tidak melepaskan peluang untuk mengucapkan terima kasih kepada semua orang yang sentiasa mendoakan kesejahteraan dan keselamatan Jeremy Renner.

Jeremy Renner masih kekal di ICU walaupun keadaan semasa dia kritikal tetapi tetap stabil. Semoga pelakon kegemaran semua orang ini kembali sihat secepat mungkin.
Ikuti Gamer Santai untuk mendapatkan segala liputan menarik mengenai game, anime, filem dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: HawkeyeJeremy RennerMarvelmcu


Sistem Report Bakal Tiba Dalam Apex Legends

Pihak Respawn Entertainment telah mengesahkan bahawa satu sistem report bakal ditambahkan dalam Apex Legends, memudahkan pemain untuk membuat laporan berkenaan cheaters dalam permainan itu sendiri.

Pengurus Produk Apex Legends, Lee Horn mengesahkan pihaknya telah menerima aduan tentang pemain yang menipu dalam permainan itu; terutama sekali pada platform PC dan ini adalah usaha mereka untuk memudahkan pemain melaporkan pemain tidak bertanggungjawab.

'Apex Legends' Adding A Report System Soon:https://t.co/20yYNU2Z6L pic.twitter.com/v8IaltS62E
— ComicBook NOW! (@ComicBookNOW) March 7, 2019

Maklumat lanjut bakal di berikan oleh Pengurus Komuniti mereka.
Cheater dalam Apex Legends bukannya satu masalah besar tetapi tidak susah juga untuk berjumpa dengan akaun yang menggunakan cheat. Dalam masa 2 minggu pertama, pihak Respawn Entertainment telah menendang 16,000 pemain cheat; dan ini berdasarkan sistem report yang tidak efektif.
Nombor ini dijangkakan akan meningkat di masa depan kerana untuk melaporkan akaun yang menipu akan dijadikan lebih mudah, seiring dengan perkembangan Apex Legends.

Respawn's Adding A Reporting System To Apex Legends WGTC: To help combat cheaters, Respawn's announced they'll be adding a report system to Apex Legends in the near future, which should certainly please fans. https://t.co/YS2gbTHMYn pic.twitter.com/q7qhRhnKxW
— N4G (@N4G) March 8, 2019

Pada masa ini, tidak diketahui bila sistem ini akan sedia untuk digunakan. Buat masa ini, laporan hanya boleh dibuat dengan mengisi borang laporan di laman web EA.
Apex Legends kini telah berada pada platform PC, PS4 dan Xbox One.
Sumber Berita
Jangan lupa untuk ikuti kami di TikTok!
  @gamersantaimy
Tags: Apex Legendscheatreport systemRespawn Entertainment


Apollo Justice: Ace Attorney Trilogy Diumumkan! Akan Lancar pada Awal 2024!

Ramai peminat Ace Attorney menunggu berita baharu untuk francais semasa livestream Capcom Showcase. Nampaknya Capcom mempunyai kejutan untuk mereka. Diumumkan semasa Capcom Showcase, Apollo Justice: Ace Attorney Trilogy akan hadir ke PlayStation 4, Xbox One, Nintendo Switch dan PC pada awal 2024. Anda boleh tonton video pengumuman game di bawah.

Kalau anda ingin tahu, trilogi baharu ini membawa tiga tajuk daripada francais iaitu, Apollo Justice: Ace Attorney, Phoenix Wright: Ace Attorney – Dual Destinies dan Phoenix Wright: Ace Attorney – Spirit of Justice.

Sumber: Capcom
Anda akan mengikuti peguam muda, Apollo Justice dalam perjalanannya untuk membawa order ke dalam mahkamah dan tamatkan zaman gelap undang-undang.

Sumber: Capcom
Terdapat beberapa ciri baharu yang diperkenalkan untuk Apollo Justice: Ace Attorney Trilogy ini. Antaranya pemain dapat bermain dengan grafik yang HD. Selain itu, game itu juga hadir dengan tujuh bahasa dan suara termasuklah Jepun, Inggeris, Perancis, Jerman, Korea, Tradisional Chinese dan Simplified Chinese.

Sumber: Capcom
Lebih banyak lagi pendedahan menarik yang akan diumumkan pada masa akan datang. Jadi kita boleh nantikan berita menarik daripada Capcom nanti. Trilogi pertama game juga boleh didapatkan dengan harga yang murah di Steam sekarang! Bolehlah anda lalui perjalanan awal francais sebelum trilogi baharu ini keluar nanti. Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Ace AttorneyApollo Justice: Ace Attorney TrilogyCapcom Showcase


Village dinobatkan sebagai Game of the Year di Steam Awards 2021! Ini adalah senarai penuh pemenang!

Steam Awards 2021 baru sahaja melepaskan senarai pemenang untuk ke semua game yang tercalon dalam anugerah tahunan itu. Terdapat lebih 20 game yang tercalon dalam The Steam Awards 2021 dengan 10 kategori yang dipertandingkan. Persaingan dalam anugerah Steam ini juga boleh tahan sengit dengan banyak game baru yang tercalon.

Pemenang untuk Game of the Year di Steam Awards ialah Resident Evil Village dari Capcom Co. Ltd. Sebaris dengannya adalah game seperti Forza Horizon 5 yang juga salah satu game terbaik yang anda boleh mainkan pada tahun dan game itu juga berjaya membawa anugerah Outstanding Visual Style dalam anugerah ini. Cyberpunk 2077 yang juga tercalon dalam senarai Game of The Year pula memenangi anugerah Outstanding Story-Rich Game.

Untuk kategori-kategori lain, anda boleh lihat senarai penuh pemenang untuk dibawah:

Game of The Year
New WorldValheimResident Evil VillageForza Horizon 5Cyberpunk 2077

VR Game of The Year
Sniper Elite VRCooking Simulator VRMedal of Honor VRI Expect You To Die 2Blair Witch VR

Labor of Love
Dota 2TerrariaRustNo Man’s SkyApex Legends

Better with Friends
ValheimBack 4 BloodHalo InfiniteIt Takes TwoCrab Game

Outstanding Visual Style
Psychonauts 2Subnautica Below ZeroThe Little Nightmares 2Bright Memory: InfiniteForza Horizon 5

Most Innovative Gameplay
InscryptionTwelve MinutesMoncageDeathloopLoop Hero

Best Game You Suck At
World War Z: AftermathNaraka: BladepointNioh 2Age of Empires IVBattlefield 2042

Best Soundtrack
Guardians Of The GalaxyNieR Replicant™ ver.1.22474487139…Persona 5 StrikersGuilty Gear -Strive-Demon Slayer -Kimetsu no Yaiba- The Hinokami Chronicles

Outstanding Story-Rich Game
Life is Strange: True ColorsCyberpunk 2077Resident Evil VillageDays GoneMass Effect Legendary Edition

Sit Back and Relax
UnpackingPotion CraftFarming Simulator 22TownscaperDorfromantik

Tahniah kepada semua pembangun yang berjaya memenangi anugerah ini. Tahun ini juga boleh tahan persaingannya juga dengan banyak game hebat yang keluar. Apa pendapat anda tentang pemenang The Steam Awards 2021 ini? Adakah anda berpuas hati dengannya? Boleh kongsikan kepada kami. Untuk liputan lain mengenai game, sila klik pautan ini.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Jangan lupa untuk ikuti kami di TikTok!
  @gamersantaimy
Tags: Resident Evil VillageThe Steam Awards 2021


Avatar Generations Kini Tersedia! Download Sekarang Untuk Kembali ke Four Nations!

Game mobile terbaru, Avatar Generations kini dilancarkan secara rasmi di iOS dan Android. Game turn-based RPG ini mengadaptasi siri animasi ikonik daripada Nickelodeon, Avatar: The Last Airbender. Kemas kini lanjut akan mengembangkan lagi game dengan tambahan kawasan dalam dunia Avatar termasuklah pengembaraan yang berdasarkan The Rise of Kyoshi dan The Legend of Korra. Game ini tersedia untuk dimainkan secara percuma di App Store dan Google Play Store.

Kalau pemain memuat turun game ini semasa tempoh pelancaran, terdapat ganjaran khas yang pemain akan dapat. Antaranya watak Aang, hero dalam Avatar: The Last Airbender untuk dimasukkan dalam skuad bersama-sama rakannya, Appa.

Dalam Avatars Generations, pemain mengumpulkan pasukan hero dan musuh ikonik daripada Avatar sambil meneroka peta dinamik Four Nations. Turn-based battle dalam game ini mengasyikkan dan strategik, dengan formasi yang boleh disesuaikan serta team-combo. Pengembaraan ini bukan sahaja membawa melihat semula detik-detik menarik dalam dunia Avatar, malah menawarkan pengembaraan baharu. Pemain akan menghidupkan semula pengembaraan Aang dan rakan-rakannya, sambil bertarung dengan musuh yang kuat, meningkatkan level hero dan menguasai elemen untuk membawa keseimbangan kepada dunia.

Selain itu, Avatar Generations juga mengikuti plot ikonik daripada siri, dengan watak-watak seperti Katara, Sokka, Zuko, Toph dan watak sampingan Blue Spirit, Princess Yue, Kyoshi Warrior Suki dan ramai lagi akan menemui pemain. Setiap watak mempunyai kebolehan unik tersendiri, jadi pemain boleh naikkan level pasukan Avatar mereka. Bukan setakat itu sahaja, pemain juga boleh gunakan support untuk menguatkan pasukan mereka, dengan watak-watak seperti Momo dan Appa. Watak-watak lain bersama kosmetik dan gear untuk penyesuaian akan ditambah dalam kemas kini pada masa hadapan.

Anda boleh melawati laman web rasmi game untuk mendapatkan maklumat lanjut game. Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Avatar GenerationsAVATAR: THE LAST AIRBENDER


Fortnite dan Borderlands kini bergabung dalam acara #FORTNITExMAYHEM!

Siapa sangka kolaborasi yang tidak tersangka akan terjadi didalam Fortnite? Baru lepas dengan isu musim ke-10 Fortnite yang tidak memuaskan sebelum ini,  kali ini Fortnite menghidangkan sesuatu yang baru iaitu kolaborasi antara Fortnit dan Borderlands! Acara yang dinamakan #FortnitexMayhem ini membenarkan pemain untuk pergi ke Pandora Rift Zone, lepaskan kesenian anarkis anda dengan Pandora Prefab dalam Mod Kreatif dan dapatkan set lengkap skin Psycho dari Borderlands!

Pandora Rift Zone kini hadir dan anda  perlu menyelesaikan misi untuk mendapatkan ganjaran! Kebanyakan lokasi di Rift Zone ini anda kan nampak banyak tulang/tengkorak dinosaur!

Acara yang tersangatlah ‘chaos’ yang penuh dengan kekecohan ini diberi nama Psycho Bandit. Kalau anda seorang yang suka buat kacau, anda wajib sertai acara ini! Acara yang akan hadir selama dua minggu ini juga memberikan peluang kepada pemain memperoleh barang-barang ksometik dan skin Psycho Bundle. Dalam barangan ini termasuk Psycho Bandit Outfit, Claptrap Pet, dan Psycho Buzz Axes.

Psycho Bandit Outfit menampilkan topeng yang ikonik, sarung tangan, pakaian sementara dan abs washboard yang akan beri serangan ketakutan ke hati musuh! Bukan itu sahaja, bawa kemana-mana Claptrap Pet yang mungkin sama berbahaya untuk menjalankan tugas sebagai peneman setia pemain untuk mengangkutnya ke medan perang!

Juga antara paling menonjol acara ini adalah Psycho Buzz Axe yang memang berguna untuk menghancurkan tulang/tengkorak dan mendapatkan bahan!

Paling menarik anda boleh mendapatkan Psycho Bundle SECARA PERCUMA ketika anda memilih dari mana-mana edisi pembelian untuk permainan baru Borderlands 3 di Epic Games Store menggunakan akaun sama dimana anda bermain acara #FortnitexMayhem. Jadi jangan lepaskan peluang untuk mendapatkan Psycho Bundle ini secara percuma selepas pra-pembelian Borderlands 3. Tawaran Psycho Bundle ini adalah sehingga Disember 2020.
Jom saksikan video treler untuk acara #FortnitexMayhem ini;

Jangan lupa untuk ikuti kami di TikTok!
  @gamersantaimy
Tags: Borderlands 3Epic Game StoreFortniteFortnitexMayhem


Membawa francais Front Mission kepada generasi baharu bermula dengan Front Mission 1st: Remake!

Front Mission adalah sebuah francais yang terkenal pernah dikeluarkan oleh Square Enix. Dicipta oleh Toshiro Tsuchida dan dibangunkan oleh G-Craft, game pertama mereka iaitu Front Mission telah pun dilancarkan pada tahun 1995. Dan baru-baru ini, mereka telah melancarkan satu remake baharu iaitu Front Mission 1st: Remake.

Cedric Ricci
Benjamin Anseaume

Bersempena dengan itu, kami telah berpeluang untuk menemu ramah dua orang developer iaitu Cedric Ricci (Co-Art Director) dan Benjamin Anseaume (Co-Producer) bagi mengetahui serba sedikit tentang remake ini dan game sekuel yang dilancarkan pada masa akan datang. Mari kita terus ke temu ramah.

Kredit: Front Mission 1st Remake
Walaupun Front Mission asal diterbitkan oleh Square Enix, Remakes telah dibangunkan dan diterbitkan oleh Forever Entertainment. Bolehkah anda bercakap tentang mangapa Forever Entertainment layak untuk menghasilkan Front Mission Remakes?
Benjamin Anseaume: Selepas kejayaan remake Panzer Dragoon kami, kedua-dua pemain dan pemilik intellectual property mula mengiktiraf Forever Entertainment sebagai syarikat yang boleh dipercayai untuk mengusahakan IP. Hasilnya, apabila kami berpeluang mengusahakan remake Front Mission, kami dapat menggunakan pengalaman dan kepakaran kami untuk mencipta produk berkualiti tinggi.
Selain itu, kami mempunyai ikatan yang kuat dengan francais Front Mission dan tidak sabar-sabar untuk menyahut cabaran bagi membawa game ini kepada pemain generasi baharu. Kami berbesar hati kerana diberi peluang untuk menghasilkan remake ini dan teruja dengan maklum balas positif yang diterima.

Kredit: Front Mission 1st Remake
Memandangkan Front Mission asal dibuat untuk Super Famicom/PlayStation, bolehkah anda memberitahu kami lebih lanjut tentang cara game itu dikemas kini untuk konsol moden?
Cédric Ricci: Di luar peralihan daripada 2D kepada 3D, penambahan paling asas dalam remake berkisar pada sistem kamera 3D (kamera percuma dalam modern mode) dan penambahan peta strategik. Fungsi baharu ini memberi peluang baharu sepenuhnya untuk menyusun strategi dan memahami medan perang.
Kami juga menggabungkan lebih banyak pilihan “difficulty”, untuk menjadikan game ini boleh diakses oleh pemain baharu dan menawarkan cabaran baharu kepada pemain lama. Kami juga mempercepatkan fasa permainan dan menawarkan lebih banyak pilihan penyesuaian untuk menetapkan kadar permainan yang lebih diperibadikan (personalized) .
Berikutan soalan terakhir, pada pendapat anda, apakah aspek yang paling penting dalam Front Mission untuk dicipta semula?
Cédric Ricci: Semasa pembangunan remake, aspek yang paling penting kepada kami ialah memastikan mekanik permainan, logik UI, reka bentuk peta misi dan naratif, sedekat mungkin dengan game asal.
Ia juga untuk memastikan bahawa buku panduan game rasmi asal sedia ada, Soalan Lazim, maklumat Wiki dan strategi kekal relevan. Tugas itu mencabar kerana remake kami bukan port seperti versi Nintendo DS. Ia dibina semula dari bawah.

Kredit: Front Mission 1st Remake
Kami telah mendengar bahawa Front Mission Wanzers (mechs) asal adalah berdasarkan kit model dan cara mereka bersatu. Adakah sukar untuk mencipta semula reka bentuk mech ini sebagai model 3D untuk remake?
Cédric Ricci: Memang benar bahawa Hironobu Sakaguchi adalah peminat tegar Plamo, Ko Yokohama kebanyakannya mengerjakan konsep arca Wanzers dan adegan diorama lain yang berbeza seperti yang anda boleh lihat dalam Front Mission dalam The Huffman Artbook. Arca 3D yang memberi inspirasi ini berfungsi sebagai asas untuk artis piksel untuk mengulang dan mencipta semua Wanzer yang berbeza untuk game.
Apa yang paling sukar bagi kami ialah mencipta semula Wanzers dalam 3D serta menghormati kedua-dua reka bentuk sprite 2D mereka dan mempertimbangkan evolusi mereka sebagai model 3D dalam episod seterusnya.
Dengan remake pertama dikeluarkan, adakah terdapat sebarang maklum balas daripada pemain yang anda harapkan untuk dimasukkan ke dalam remake ke-2 dan ke-3 yang sedang dalam pembangunan?
Benjamin Anseaume: Kami menerima banyak maklum balas daripada penonton dan pemain kami, dan kami mengekalkan hubungan rapat dengan mereka melalui Discord dan saluran media sosial kami. Kami mendengar tindak balas mereka dan memasukkan banyak cadangan mereka ke dalam Front Mission 2 dan 3 sambil kekal dengan game asal. Selain itu, banyak isu yang terdapat dalam Front Mission 1 telah ditangani dalam sekuel.

Kredit: Front Mission 1st Remake
Membangunkan dan mengumumkan tiga tajuk berikutnya kedengaran agak menakutkan, bagaimanakah proses menghasilkan setiap game ini secara praktikal berturut-turut?
Cédric Ricci: Perkara asas kepada kami ialah menyatukan model 3D Wanzers antara 3 episod (Pelbagai jenis Wanzer yang muncul dalam episod berbeza, seperti Zenith, Frost, dll.). Juga, tidak lama lagi dalam projek itu, mengenal pasti dan memformalkan elemen teknikal yang mempunyai persamaan antara 3 game (UI, Gameplay, animasi dan gelagat Wanzers, dll…), dan mengekalkan arah seni yang cantik dan identiti jenama di antara mereka sambil mengekalkan kekhususannya.
Game tentang mecha telah menjadi genre yang agak khusus dalam beberapa tahun kebelakangan ini. Adakah anda fikir remake Front Mission boleh menarik peminat mecha baharu atau ia lebih ditujukan khusus kepada orang yang memainkan francais asal?
Cédric Ricci: Saya pasti peminat Mecha baharu atau peminat kit model robot muncul setiap hari, pastinya ia adalah komuniti yang sangat meriah. Peminat baharu ini, saya pasti, akan berminat dengan siri game asal seperti Front Mission. Peminat lama akan menemui tanda mereka dengan remake kami, yang sangat setia dengan niat asal.

Dengan soalan terakhir telah pun dijawab oleh Cédric Ricci, maka tamat sudah sesi interview kami bersama developer Front Mission 1st Remake. Terima kasih kepada Cedric Ricci (Co-Art Director) dan Benjamin Anseaume (Co-Producer) kerana sudi meluangkan masa untuk menjawab beberapa soalan yang kami ajukan.
Front Mission 1st: Remake kini telah pun tersedia di Nintendo Switch. Front Mission 2 Remake pula akan dilancarkan pada 12 Jun 202 di konsol. Manakala untuk Front Mission 3 Remake akan dilancarkan pada masa akan datang.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Front MissionFront Mission 1st Remake


Streamer terkenal NINJA menderma $150,000 (RM665,700) demi isu koronavirus!

Pada minggu lepas, streamer terkenal Ninja – yang nama sebenarnya Tyler Blevins – memuat naik ke Twitter untuk mengumumkan sumbangan $150,000 (RM665700) kepada Feeding America (organisasi “charity” terbesar Amerika Syarikat). Ninja memberitahu bahawa dia dan isterinya diilhami oleh Jimmy Fallon dan Ryan Reynolds, yang kedua-duanya menyumbang kepada organisasi tersebut.

We have been inspired by @vancityreynolds and @jimmyfallon who both made donations to @feedingAmerica We have donated 150,000 dollars, and encourage others to try and stay positive and practice social distancing. pic.twitter.com/FNFsNlMBON

— Ninja (@Ninja) March 20, 2020

Selain itu, Ninja menggalakkan orang lain untuk mengambil isu koronavirus secara serius, terutama dengan jumlah orang terjangkit yang semakin meningkat oleh penyakit maut ini. Dia menekankan untuk mengamalkan pengintegrasian sosial dan kekal positif di tengah-tengah krisis. Dia juga menggesa orang lain dengan wang tambahan untuk menderma, terutamanya pada masa-masa yang sukar ini.
Ninja paling terkenal dengan game battle royale Fortnite oleh Epic Games. Dia berjaya mendapatkan perjanjian eksklusif dengan Mixer yang laporan mengatakan membayarnya $20 hingga $30 juta.

Thank you for your inspiring donation as food banks continue to stand strong and respond for kids and families during this uncertain crisis.
— Feeding America (@FeedingAmerica) March 20, 2020

Mengikut statistik terbaru, lebih daripada 378,000 kes telah dilaporkan di seluruh dunia. Lebih 100,000 mangsa koronavirus telah pulih, tetapi terdapat lebih daripada 16,000 kematian juga. Amerika Syarikat sekarang mempunyai kes ketiga paling banyak di dunia dengan lebih daripada 43,000 pesakit yang dijangkiti. Terdapat 557 kematian yang direkod, dan kebanyakannya berasal dari New York dan Washington.
 Muat turun di sini

Fortnite MobilePublisher: Epic GamesDeveloper: Epic GamesRelease Date: 2017-07-21Android, iOS
Fortnite Battle Royale ialah permainan First-Person Battle Royale oleh Epic Games di mana 100 pemain bertarung untuk menjadi juara terakhir.

Jangan lupa untuk ikuti kami di TikTok!
  @gamersantaimy
Tags: FortnitekoronavirusNinjaStreamerSumbangan


DanMachi BATTLE CHRONICLE Bakal Lancar 24 Ogos 2023! Sudah Boleh Pra-daftar!

Berita baik kepada semua peminat Danmachi! Game baharu yang bertajuk “DanMachi BATTLE CHRONICLE” akan hadir dalam bahasa Inggeris malah tersedia untuk pra-daftar sekarang! Kalau anda ingin tahu, ia merupakan sebuah game mobile action RPG untuk iOS dan Android. Seperti biasa, game ini percuma untuk dimainkan dengan pembelian dalam aplikasi. Anda boleh tonton teaser game melalui video di bawah.

Bercerita tentang game, anda akan merasai semula penceritaan daripada game “Is It Wrong to Try to Pick Up Girls in a Dungeon? Familia Myth” dengan grafik anime 3D. Bukan itu sahaja, segala aksi semasa combat kelihatan menarik malah beberapa aksi daripada siri anime juga boleh dilakukan dalam game ini. Parti pemain juga boleh dilatih dengan pelbagai elemen seperti “Adventurer”, “Assist” dan “Scene cards”. Dengan ini parti anda akan lebih bersedia sebelum memulakan pengembaraan mereka.

Kredit: Aiming Inc.
Lebih menarik sekali, ada mode baru yang diperkenalkan iaitu mode battle Royale, di mana kesemua pemain merupakan musuh anda. Pertempuran dalam game juga sangat mudah dimainkan kerana ianya auto-play. Walaupun begitu, formasi parti perlu menjadi tumpuan utama untuk pertempuran. Sebelum terlupa, anda boleh bentukkan parti tersendiri dengan watak-watak Danmachi seperti Hestia dan Bell Cranel!

Kredit: Aiming Inc.
Ciri-ciri utama

Alami dunia Danmachi dalam 3D dengan dialog bersuara sepenuhnya!

Alami kisah Danmachi dalam 3D bersama-sama dengan watak-watak kegemaran melalui grafik 3D anime! Anda boleh nikmati adegan eksklusif game dan perspektif berbeza daripada anime!

Kredit: Aiming Inc.

Pelbagai raksasa yang menanti di Dungeon

Gunakan pelbagai kaedah untuk menyerang dan mengelak dalam pertempuran yang menggembirakan dengan kawalan mudah! Lancarkan serangan maut kegemaran anda seperti Firebolt dan Lil Rafaga. Jangan lupa untuk pergi mengembara dengan watak kegemaran anda!

Kredit: Aiming Inc.

Magic Stone Contests

Sertai mode free-for-all battle di mana semua orang merupakan musuh anda! Ini merupakan mode battle royale antara 8 orang pemain. Kumpul banyak Magic Stone berbanding pemain lain untuk menjadi pemain nombor 1!

Pra-daftar untuk DanMachi BATTLE CHRONICLE telah pun dibuka dan akan dilancarkan secara rasmi pada 24 Ogos 2023 di iOS dan Android! Anda yang pra-daftar sekarang boleh mendapatkan ganjaran khas apabila game lancar nanti! Anda boleh lawati laman web rasmi game untuk mendapatkan maklumat lanjut mengenainya. Jangan lupa untuk ikuti Gamer Santai untuk mendapatkan berita menarik tentang game, anime, filem dan banyak lagi.
Jangan lupa untuk ikuti kami di TikTok!
  @gamersantaimy
Tags: DanMachiDanMachi BATTLE CHRONICLEIs It Wrong to Try to Pick Up Girls in a Dungeon? Familia Myth


MONSTER HUNTER RIDERS dari siri Monster Hunter untuk versi Mobile telah diumumkan!!

CAPCOM telah mengumumkan sebuah permainan di platform mobile terbaru dari siri Monster Hunter iaitu Monster Hunter Riders untuk iOS dan Android. Permainan ini adalah percuma untuk dimainkan dan mengikut jalan penceritaan asal Monster Hunter termasuk estetika watak yang nampak lebih matang.

Ianya didalam era dimana riders dan monster tinggal bersama. Monster Hunter Riders akan menampilkan pelbagai monster popular dari francais asal sehingga kemaskini-kemaskini yang berikutnya. Tujuan anda adalah untuk merungkai kenapa ketenangan telah terganggu di tanah ini. Jom liat trailer Monster Hunter Riders disini:

Jalan Cerita
Satu malapetaka besar telah melanda tanah bumi tetapi sepuluh ksatria, yang dipanggil “The Ten Great Dragon Knights,” berjaya menyelamatkan bumi dari bencana besar ini. Hubungan baru antara manusia dan raksasa telah dibentukkan, dan beberapa ratus tahun berlalu…
Malangnya, benua Felgia, di mana manusia dan raksasa hidup dalam keamanan, akan sekali lagi diselubungi oleh kejahatan gelap.

Ciri-Ciri

Kisah ini terletak di benua Felgia, di mana manusia dan raksasa hidup dalam keamanaan. Kumpul, tingkatkan, dan gabung raksasa terkenal dari siri Monster Hunter dengan pilihan riders yang unik untuk membentuk parti anda sendiri dan meneruskan pengembaraan.
Pertempuran menggunakan sistem command battle yang terserlah dengan pelbagai kemahiran serta boleh bermain dengan lancar.
Permainan ini menggabungkan gameplay lancar dengan sistem pertempuran menyegarkan yang menggunakan kemahiran unik.
Party Customization yang tiada had melalui kombinasi pelbagai komponen raksasa dan riders.
Rathalos, Zinogre, Nargacuga, Glavenus dan banyak lagi monster dari siri Monster Hunter akan hadir hinggalah ke kemaskini akan datang.
Sebagai ketua agensi khas Guider Guild yang dikenali sebagai “Dispatch Observation Party” anda akan memerintah raksasa dan riders untuk menyelesaikan misteri dark riders yang mengganggu keamanan di Felgia.

Monster Hunter Riders akan keluar di Jepun pada 29 Februari 2020 untuk pelantar iOS dan Android. Capcom masih tidak mendedahkan tarikh rasmi untuk keluaran game ini tetapi Monster Hunter Stories boleh didapati sekarang. Moga-moga Monster Hunter Riders dikeluarkan untuk pasaran antarabangsa pada masa akan datang. Untuk maklumat lamjut, sila layari laman web rasmi Jepun di sini.
Jangan lupa untuk ikuti kami di TikTok!
  @gamersantaimy
Tags: Capcommobile gamesmonster hunterMonster Hunter Riders


Filem Five Nights At Freddy’s Telah Dedahkan Trailer Rasmi Pertama! Bakal Tayang 26 Oktober 2023!

Setelah mendedahkan teaser serta poster rasmi, filem Five Nights At Freddy’s kini mendapat trailer rasmi pula! Anda boleh menonton trailer rasmi dengan sari kata bahasa Melayu di bawah.

Trailer Five Nights At Freddy’s membawa kita melihat pengawal keselamatan baharu Freddy Fazwell’s Pizza. Kita melihat restoran pizza tersebut yang sudah terbiar selama berpuluh tahun sejak penutupannya pada 1980. Antara punca restoran pizza itu ditutup adalah beberapa kes kehilangan yang melibatkan kanak-kanak. Sudah tentu kita juga didedahkan dengan rupa maskot animatronik yang akan menjadi mimpi ngeri anda selepas ini.

Sumber: Blumhouse
Filem adaptasi daripada game seram ini dibintangi oleh Matthew Lillard, sebagai antagonis William Afton dan Josh Hutcherson pula sebagai Mike Schmidt. Mary Stuart Masterson, Kat Conner Sterling, Piper Rubio dan Elizabeth Lail turut sertai barisan pelakon untuk filem seram tersebut.
Tentang Five Nights At Freddy’s
Dibangunkan oleh Scott Cawthon seorang diri, game seram ini membawa anda ke Freddy Fazbear’s Pizza, tempat yang menjadi tempat kegemaran untuk keluarga mencari makanan dan hiburan! Anda sebagai seorang penjaga keselamatan bangunan restoran pizza itu perlu pada syif malam sambil memantau restoran itu melalui skrin CCTV dan menjimatkan penggunaan elektrik.

Kredit: Scott Cawthon
Five Nights At Freddy’s dijadualkan untuk tayangan 26 Oktober 2023. Apa pun kita tunggu pengumuman lanjut daripada pawagam tempatan.
Untuk mendapatkan liputan lain mengenai filem daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Five Nights At Freddy'sFive Nights at Freddy's MoviefnafFNAF Movie


Black Clover – Kebenaran pembunuhan Yami Clan terbongkar, rupa-rupanya…

Selepas seminggu Black Clover berehat, akhirnya pada minggu ini kita didedahkan dengan kebenaran yang sebenar tentang pembunuhan Yami Clan yang berlaku sekian lama sehingga Ichika membenci abangnya sendiri. Dalam masa yang sama, perlawanan di antara  5 Ryuzen dan 3 Paladin berterusan. Kali ini, salah seorang Paladin beraksi dan menggunakan kuasanya.

Tanpa melengahkan masa lagi, jom kita lihat apa yang Tabata tawarkan dalam bab terbaru manga Black Clover.

Klik di sini untuk baca penuh. AMARAN! ADA SPOILER MANGA BLACK CLOVER BAB 347!!! Kuasa Yrul   Sumber: Manga Plus  Yrul membuat membuat penampilan pertamanya pada bab 343 dengan mengikut Sister Lily ke Land of the Sun bagi menghidupkan five-headed dragon dan memusnahkan negara tersebut. Dalam bab kali ini, Yrul menggunakan kuasanya yang dipanggil Bogeyman di mana ia dapat membangkitkan ingatan lawannya tentang perkara yang paling ditakutkan dan memberi mereka bentuk fizikal.   Sumber: Manga Plus  Pada awalnya, Kezokaku ingin melawan, malangnya magic tersebut menjadi seekor katak besar dan dia terus terbaring ketakutan. Hal ini kerana, katak adalah seekor haiwan yang paling ditakuti oleh Kezokaku.   Sumber: Manga Plus  Sejurus sahaja Kezokaku terbaring ketakutan, magic Bogeyman terus mengubah sasaran kepada Ichika. Apa yang menarik adalah benda yang paling ditakuti oleh Ichika ialah bapanya sendiri kerana dia sering didera olehnya.  Ichika ialah pembunuh Yami Clan sebenar  Sumber: Manga Plus  Dengan menggunakan magic Bogeyman kepada Ichika, secara tidak langsung kita dapat mengetahui perkara sebenar tentang pembunuhan Yami Clan. Bogeyman menjadi bentuk fizikal bapa Ichika dan tanpa disedari ia juga membuka memori yang telah dilupakan olehnya di mana dia adalah pembunuh sebenar Yami Clan.   Sumber: Manga Plus  Kisahnya bermula apabila bapa Ichika tidak suka duduk aman damai dan dia perlukan peperangan untuk menghidupkan balik Yami Clan. Tetapi apa yang dilakukan oleh bapanya itu adalah salah dengan menggunakan “Demon Soul Pill” di mana ia dapat mengeluarkan yoryoku yang terpendam dan secara tidak langsung memberikan keinginan untuk membunuh dengan sangat tinggi.   Sumber: Manga Plus  Pada awalnya, bapa Ichika menyuruh Sukehiro(Yami) memakan pil tersebut tetapi di halang oleh Ichika dan tanpa segan silu, bapanya memasukkan pil tersebut kedalam mulut Ichika. Dan apa yang terjadi seterusnya adalah Ichika menjadi sangat kuat dan membunuh keseluruhan clannya kecuali Yami dan bapanya pada ketika itu.   Sumber: Manga Plus  Selepas itu, dia rasa yang dirinya lemah dan tidak mampu berbuat apa-apa sehingga Asta muncul untuk menghalang serangan daripada bapa Ichika seperti abangnya Sukehiro (Yami).
Selepas melihat dan membaca bab 347, akhirnya kita dapat ketahui perkara sebenar di mana Yami tidak membunuh keseluruhan clannya dan mungkin hanya membunuh bapanya sahaja. Jadi, memang betullah apa yang saya rasa di mana Yami sebenarnya dituduh oleh adiknya sendiri.
Sumber: Manga Plus
Dengan Asta telah kembali ke medan perang untuk mengalahkan 3 paladin, nampaknya latihan yang diberikan oleh 2 orang Ryzen terkuat telah berakhir dan Asta bersedia untuk gunakannya.
Jadi, bagaimana dengan kebenaran tentang Ichika sebenarnya adalah pembunuh kepada keseluruhan Yami Clan yang didedahkan dalam bab terbaru Black Clover? Mesti ramai tidak sabar untuk lihat perkembangan Asta pada bab seterusnya. Untuk liputan lain mengenai Black Clover, sila klik pautan ini.
Jangan lupa untuk ikuti kami di TikTok!
  @gamersantaimy
Tags: AstaBlack CloverBlack Clover 347Yami ClanYami IchikaYami Sukehiro


Joker 2 Akan Tayang Pada 4 Oktober 2024, Lady Gaga Mungkin Pegang Watak Penting Filem!

Pada bulan Jun lalu, tajuk untuk filem Joker 2 telahpun didedahkan iaitu Joker: Folie à Deux. Kini tarikh tayangan serta pelakon tambahan juga telah didedahkan. Paling mengejutkan sekali, Lady Gaga akan sertai barisan pelakon Joker 2 mungkin sebagai Harley Quinn. Jom kami ceritakan dengan lebih lanjut.

Melalui Twitter Lady Gaga, dia telah melepaskan tweet bersama video yang menunjukkan nama pelakon Joker, Joaquin Phoenix dan namanya sendiri dalam video tersebut. Lebih menarik sekali dalam video itu muka Lady Gaga mempunyai tatu yang sama pada muka Harley Quinn. Tetapi tiada pengesahan lanjut diberikan mengenainya.

Joker: Folie à Deux10.04.24 pic.twitter.com/obp7T9lBFL— Lady Gaga (@ladygaga) August 4, 2022

Dalam tweet yang sama, tarikh rasmi untuk pelepasan filem itu juga telah didedahkan iaitu pada 4 Oktober 2024. Lama lagilah untuk kita dapatkan trailer buat masa ini. Filem Joker 2 ini juga dikatakan sebagai sebuah filem muzikal. Jadi penonton mungkin akan disajikan dengan sebuah kisah hura-hara oleh Joker dan Harley Quinn sambil mereka menari dan bernyanyi nanti. Memang sedikit berbeza daripada filem pertama.

Kalau anda ingin tahu, frasa “Folie à Deux” merujuk kepada gangguan hayalan. Dengan satu-satunya teman Joker, Harley penonton mungkin akan lihat sesuatu yang lebih gila dalam filem sekuel ini. Harap-harap berita lanjut mengenai filem ini akan didedahkan lagi pada masa depan. Mungkin kita juga akan dapat pengesahan tentang watak yang akan dipegang oleh Lady Gaga dalam Joker 2.

Bercerita tentang Joker, ia merupakan sebuah filem yang berdasarkan daripada villain dalam DC Universe dan ditayangkan pada tahun 2019. Ia memaparkan seorang pelawak yang sedang bergelut dengan masalah mentalnya, yang akhirnya melahirkan watak ikonik DC yang dikenali ramai.
Anda yang belum menonton filem ini, boleh menontonnya melalui Netflix ataupun menyewanya di Google Movies berharga RM 13. Untuk mendapatkan liputan lain mengenai filem daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Joker 2Joker: Folie à DeuxLady Gaga


[PEF 2019] Jangan pernah mengalah! -Pasukan wanita kental AXIS Ladies Elite

Siapa yang pergi ke Penang Esports Festival 2019 di Setia Spice Arena hari ini? Ada yang lihat acara PUBG Mobile disana? Atau hanya lihat siaran lansung di Facebook Malaysia Esports Arena – MEA? Pasti anda tahu hari pertama telah pun berakhir dan setiap dari kumpulan pemilihan yang berjaya masuk ke semi -final. Anda tahu tidak, salah satu kumpulan yang menarik perhatian kami hari ini adalah AXIS Ladies Elite juga merupakan satu-satunya pasukan wanita yang melayakkan diri ke pusingan seterusnya berlansung esok! Sebelum itu kita lihat pasukan yang berjaya ke pusingan hari esok;

Sumber: Malaysia Esports Arena – MEA
Siapa sangka wanita-wanita ini boleh setanding dengan pemain lelaki betul tidak? Jadi kami tidak melepaskan peluang untuk menemu ramah wanita-wanita cantik dari Axis Ladies Elite ini sebentar tadi! Memperkenalkan Fatin Aqilah (Axis Qilla) selaku Kapten pasukan, Nur Erina (Axis Erynna) selaku Sniper, Farah Umaina (Axis Baby Shark) selaku Scouter, Salsabilla (Axis Bella) selaku Marksman dan Farah Zulaikha (Axis Farah) selaku Supporter kesemua mereka daripada Axis Limitless dan kini bergabung untuk menjadi yang terbaik di dalam PUBG Mobile.

Qilla mengongsikan serba sedikit mengenai pengenalanya sebelum tubuhnya pasukan ini iaitu bersama Erynna dan Bella oleh kerana mereka merupakan Streamer dan bermain beberapa kali, kemudian barulah menjadi makin rapat selepas pasukan ini ditubuhkan.
Paling menarik yang kami tidak lepaskan peluang untuk bertanyakan kepada mereka adalah rahsia skil yang digunakan mereka dalam perlawanan. Mereka menyatakan yang utama adalah daripada menyertai room custom online, mereka belajar untuk melatih diri supaya biasa dalam keadaan tekanan permainan terutama di bulatan terakhir dalam permainan dan yang paling penting adalah percaya dengan pasukan sendiri.

Dengan menggunakan cara merancang dari ‘bar-bar’ untuk setiap perlawanan, wanita-wanita ini mempunyai strategik yang lebih baik dan terancang untuk setiap perlawanan mereka. Antaranya seperti terjun kemudian dari kapal terbang dan memilih hujung-hujung kawasan bulatan bagi mengelak dari point yang dipilih pemain lain.
Tidak habis disitu, kami juga bertanyakan senjata kegemaran mereka di dalam PUBG Mobile! Bukan ‘besher-besher’ mereka ini semua, senjata kegemaran pun sama padu dengan orangnya. Seperti Erynn yang gemarkan M416, Groza dan M249; Shark juga sukakan M416, MK14 dan M249, Qilla pula sukakan kedua senjatanya adalah jenis AR (Assault Riffle) seperti M416 + AKM; Bella sukakan M416, AKM dan MK14 dan yang terakhir Farah pula sukakan M416 dan AUG.

Paling penting disini, kami bertanyakan perasaan mereka untuk ke peringkat seterusnya esok, siapa sangka kesemua mereka sangat teruja dan mereka ingin berikan yang terbaik dan buka mata orang ramai bahawa perempuan juga boleh bermain PUBG Mobile.
Kami turut bertanyakan pasukan yang digeruni mereka sebelum ke penghujung soalan, dan antara pasukan tersebut adalah The Farang Esports, pasukan yang layakkan diri di PMCO dan juga N.E.D Esports yang membawa ramai pemainya ke Penang Esports Festival ini.
Kata-kata terakhir dari Axis Ladies Elite terutama kepada pemain PUBG Mobile wanita, abaikan segala pekara buruk dari mulut seseorang, teruskan perjuangan kepada apa yang dinginkan dan tunjukkan pencapaian anda yang telah anda lakukan dengan usaha itu.
Jom usha temuramah selebihnya disini;

Jadi kami dari Gamer Santai mengucapkan terima kasih kepada pasuakan Axis Ladies Elite untuk temuramah ini dan buat yang terbaik untuk menjadi pemenang tournament PUBG Mobile Penang Esports Festival 2019 esok! Nantikan ulasan selebihnya nanti!
Jangan lupa untuk ikuti kami di TikTok!
  @gamersantaimy
Tags: AXISAXIS Ladies EliteAxis LimitlessMalaysia esports arena-MEAPEF2019Penang Esports Festival 2019


Kisah penuh pancaroba! Sinopsis penuh tentang GTA 5!

Ramai yang mengenali Grand Theft Auto 5 (GTA 5) dengan menggunakan mod dan bermain GTA Online sahaja. Tahukah anda bahawa GTA 5 mempunyai jalan penceritaan yang menarik. Sebelum pergi lebih dalam mengenai jalan cerita GTA 5, jom saya terangkan dahulu game ini.

GTA 5 ialah game action-adventure yang dibangunkan oleh Rockstar North dan diterbitkan oleh Rockstar Games pada 2013. Ianya merupakan entri yang ketujuh untuk francais Grand Theft Auto selepas GTA IV. Game ini berlaku di San Andreas yang berdasarkan California Selatan.

Game ini mempunyai tiga watak utama yang boleh dimainkan ialah Michael De Santa, Franklin Clinton dan Trevor Philips. Mereka banyak melakukan rompakan walaupun mereka sedang di bawah tekanan daripada agensi kerajaan yang korup dan penjenayah. Dengan reka bentuk open world, korang bebas menjelajah kawasan luar bandar dan bandar San Andreas.
Cukuplah sekadar itu untuk memperkenalkan game ini kepada anda. Jadi, tanpa melengahkan masa lagi, jom ikut saya menceritakan tentang jalan cerita GTA 5.
 Michael De Santa
Pada tahun 2004, Michael Townley, Trevor Philips dan Brad Snider mengambil bahagian dalam rompakan yang gagal di Ludendorff, Yankton Utara. Sembilan tahun kemudian, Michael tinggal bersama keluarganya di bandar Los Santos dengan nama alias Michael De Santa, setelah membuat perjanjian rahsia dengan ejen Federal Investigation Bureau (FIB) Dave Norton untuk terus bersembunyi.
Franklin Clinton
Franklin Clinton bekerja untuk seorang jurujual kereta yang korup dan bertemu dengan Michael semasa cuba mengambil semula kereta anaknya. Kedua-duanya kemudian menjadi kawan. Apabila Michael mendapati isterinya tidur dengan jurulatih tenisnya, dia dan Franklin mengejar jurulatih itu ke sebuah rumah agam lalu menghancurkan rumah tersebut.
Pemilik rumah agam itu, Martin Madrazo menuntut pampasan daripada Michael. Untuk mencari wang pampasan, Michael kembali ke kehidupan jenayah dan meminta Franklin sebagai rakan jenayahnya. Dengan bantuan rakan lama Michael Lester Crest, seorang penggodam yang kurang upaya, mereka merompak sebuah kedai barang kemas untuk membayar hutang.
Trevor Philips
Sementara itu, Trevor, yang tinggal dalam keadaan serba kekurangan di pinggir Los Santos, mendengar tentang rompakan itu dan menyedari ia adalah kerja Michael. Trevor percaya Michael terbunuh dalam rompakan Ludendorff. Trevor menemui Michael dan bersatu semula dengan memaksa Michael untuk menerimanya kembali ke dalam hidupnya.
Seiring dengan berlalunya masa, kehidupan protagonis semakin tidak terkawal. Tingkah laku jenayah Michael mendorong keluarganya untuk meninggalkannya. Apabila dia kemudiannya menjadi penerbit filem, dia berkonflik dengan Devin Weston, seorang jutawan venture capitalist dan corporate raider, yang cuba menutup studio Michael. Michael menggagalkan usahanya dan secara tidak sengaja membunuh pembantunya dan menyebabkan Devin bersumpah untuk membalas dendam.
 Lamar Davis
Selain itu, Franklin mesti menyelamatkan seorang rakannya Lamar Davis daripada bekas rakannya iaitu Harold “Stretch” Joseph yang cuba membunuh mereka untuk membuktikan dirinya kepada geng barunya. Pada masa yang sama, Trevor cuba untuk menyatukan kawalannya ke atas pelbagai pasaran gelap di Blaine County, melancarkan perang melawan kelab motosikal penjahat The Lost, kumpulan jalanan Amerika Latin, pengedar dadah, firma keselamatan swasta Merryweather, dan kingpin Wei Cheng.
Setelah melanggar perjanjiannya dengan Dave dengan melakukan rompakan lagi, Michael telah dipaksa oleh Dave dan orang atasannya, Steve Haines untuk melakukan beberapa siri operasi bersama Franklin dan Trevor untuk menjejaskan International Affairs Agency (IAA).

Di bawah arahan Steve dan bantuan Lester, mereka menyerang konvoi yang membawa dana untuk IAA dan mencuri senjata kimia eksperimen dari makmal IAA. Memandangkan Steve dalam pengawasan, dia memaksa Michael dan Franklin memadamkan bukti terhadapnya daripada server FIB. Michael mengambil peluang untuk menghapuskan data mengenai aktivitinya dan memusnahkan pengaruh Steve ke atasnya.
Selepas Michael berdamai dengan keluarganya, dia mula merancang rompakan terakhirnya bersama Trevor, Franklin dan Lester untuk menyerbu rizab jongkong emas Union Depository. Walau bagaimanapun, Trevor mendapati bahawa Brad tidak dipenjarakan tetapi dibunuh semasa rompakan Ludendorff dan dikebumikan di kubur yang bernama Michael.

Trevor berasa dikhianati dan meninggalkan Michael untuk mati berikutan kebuntuan dengan pengikut Cheng. Perkara ini menyebabkan satu pertelingkahan dalam kumpulan dan mengancam untuk menjejaskan rancangan mereka.
Di samping itu, Steve mengkhianati Michael dan Dave yang membuatkan mereka terperangkap dalam kebuntuan Mexico diantara FIBN, IAA dan Merryweather. Trevor kembali untuk membantu Michael dan Dave serta bersetuju untuk melakukan rompakan Union Depository yang terakhir dan berpisah selepas itu.

Rompakan itu berjaya, tetapi Franklin kemudiannya didekati oleh Steve dan Dave, yang berpendapat bahawa Trevor dan Devin bertanggungjawab atas membalas dendam terhadap Michael. Franklin mempunyai tiga pilihan antara bunuh Trevor, bunuh Michael atau cuba menyelamatkan kedua-duanya dalam misi bunuh diri. Sekiranya Franklin memilih untuk membunuh sama ada Michael atau Trevor, dia menghentikan hubungan dengan lelaki yang dia selamatkan dan kembali ke kehidupan lamanya.
Jika tidak, Michael dan Trevor berdamai. Ketiga-tiga mereka, dibantu oleh Lamar dan Lester, menahan serangan daripada FIB dan Merryweather sebelum membunuh Cheng, Stretch, Steve dan Devin. Ketiga-tiga protagonis berhenti bekerja bersama tetapi kekal sebagai kawan.
Michael De Santa, Franklin Clinton dan Trevor Philips
Menarik kan jalan cerita GTA 5? Dengan kehidupan Michael yang sedang senang, jangan sangka tidak mempunyai masalah. Dengan secara tiba-tiba, datang satu masalah yang membawa dia kembali sebagai penjenayah dan membuat hidupnya porak peranda.
Game ini telah dilancarkan hampir ke semua platform termasuk PlayStation 5, PlayStation 4, PlayStation 3, Xbox 360, Xbox One, Xbox Series X|S dan PC melalui Steam. Jika anda berminat untuk mendapatkan game ini, anda boleh pergi ke kedai digital dan kedai fizikal mengikut platform masing-masing. Untuk mendapatkan berita menarik tentang francais GTA, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Franklin ClintonGTA VMichael De SantaTrevor Philips


WWE 2K23 ‘comeback’ dengan DLC & game mode baharu – sesi Q&A khas!

Game simulasi sukan aksi WWE 2K23 akan tiba pada 14 Mac 2023, dengan John Cena sebagai atlet muka depan. Saya tahu ramai peminat gusti sedang menantikan entri terkini oleh 2K dan Visual Concepts yang janji akan membawa banyak penambahbaikan dan tambahan baharu termasuk senarai watak lebih luas yang  terdiri daripada superstar aktif dan legenda WWE pada masa lalu.

Di sini, saya berpeluang untuk menghadiri sesi developer bersama pasukan pemaju, jadi berikut adalah rumusan info untuk segala DLC dan game mode baharu yang diumumkan:

DLC

DLC termasuk ahli Hall of Famers daripada masa lalu, superstar semasa dalam WWE dan NXT dan sejumlah wajah baharu yang baru pertama kali membuat debut dalam francais game seperti Rick Steiner, “The King” Harley Race, Zeus, dan lain-lain.
Pasukan pemaju bertungkus lumus membuat kerja dan menggunakan teknologi MoCap untuk merakam semua abiliti, gerakan dan teknik ikonik watak masing-masing supaya personaliti dan perwatakan mereka diserlahkan dengan tepat dalam WWE 2K23.
Pek DLC pertama termasuk:
Scott SteinerRick SteinerTop DollaAshante AdonisB-Fab – Manager sahaja. Bukan watak yang boleh dimainkan.
Baca lagi di SINI.
MyGM

MyGM meminta pemain untuk berperanan sebagai Pengurus Besar (GM – General Manager) WWE. Kita boleh merangka jadual, mengurus belanjawan, menandatangani ejen percuma, memilih pelbagai jenis perlawanan, lokasi arena, elemen produksi dan banyak lagi, dengan matlamat untuk mengalahkan pesaing lain daripada segi rating untuk rancangan.
Untuk edisi WWE 2K23, game akan menambah sejumlah GM baharu seperti Mick Foley, Eric Bischoff, Tyler Breeze, Xavier Woods, dan sebagainya. Pada masa yang sama, dua jenama baharu untuk pemain urus juga akan ditambahkan iaitu NXT 2.0, WCW. Seterusnya, jenis perlawanan baharu telah ditambah termasuk; Triple Threat, Fatal 4-Way, Steel Cage, Backstage Brawl, Falls Count Anywhere, Submission, Iron Man, Last Man Standing, dan Tornado Tag.
Satu lagi ciri baharu adalah Keepers yang memberi peluang kepada GM untuk mengekalkan senarai ahli gusti untuk draf musim seterusnya, bergantung pada kos untuk meletakkan jawatan dan nilai semangat (gembira bersama kami atau tidak) mereka. Satu lagi tambahan baharu ialah Hall of Fame. GM terbaik yang memperoleh sepuluh trofi Hall of Fame dengan melengkapkan Seasonal Challenges akan digolong sekali dalam Hall of Fame.
Creation Suite

Fokus terbesar untuk Creation Suite kali ini ialah untuk merapatkan jurangan antara para superstar dan beribu-ribu ahli gusti ciptaan pemain yang dibuat setiap tahun. Pasukan pemaju sedar ada perbezaan yang besar antara watak yang dicipta dan superstar WWE di mana aspek paling ketara adalah ‘ketulenan’ dan ‘kelancaran’ yang dimasukkan ke dalam model.
Mereka cuba menutup jurang itu dengan membuat kajian ke atas 16 etnik berbeza melaksanakan tambahan fungsi dan reka bentuk pada model ciptaan pemain bagi memastikan ia kelihatan sehebat seperti superstar WWE.
Pada masa yang sama, pasukan membenarkan komuniti mengambil ‘entrance’ daripada superstar sedia dan menggunakan alatan penciptaan canggih dalam creator, mereka dapat mencipta ‘entrance’ sendiri. Creation suite edisi WWE 2K23 turut membolehkan pemain untuk customize dan mencipta arena dengan menambahkan prop, bahagian pentas dan juga menukar templat berlainan.
MyRISE

Pasukan mendengar peminat dan mengekalkan apa yang komuniti suka tentang format MyRise entri sebelum dan juga membawa kembali beberapa ciri-ciri yang peminat mungkin terlepas daripada versi MyCareer sebelum dengan memperkenalkan jalan cerita yang unik antara satu sama lain.
Menampilkan dua jalan cerita berbeza untuk divisi lelaki dan wanita (“The Lock” dan “The Legacy”), pemain harus bermula daripada seorang Rookie, hingga menjadi legenda dalam dunia WWE.
The Lock (kisah Lelaki): Anda seorang superstar terkenal yang baru sahaja memulakan kerjaya dan dilihat sebagai “bintang besar seterusnya”.The Legacy (kisah Wanita): Anda adalah bakat generasi ke-2 yang ingin mengikut jejak langkah makcik anda, seorang Hall of Famer.
Pemain boleh memilih banyak pilihan dalam kedua-dua cerita yang dapat menjejaskan kesimpulan anda. Penambahan terbesar ialah pemain juga boleh mengeksport watak mereka, yang merupakan sesuatu yang tidak dapat mereka lakukan dalam WWE2K22 – ke dalam mode lain di dalam game.
MyFACTION

Kumpul, urus dan upgrade kad WWE Superstar and Legend anda untuk membina pasukan 4 orang paling terunggul dalam MyFACTION. Kini menampilkan online multiplayer, MyFACTION membolehkan anda berlawan dengan pemain daripada seluruh dunia dalam cabaran Weekly Tower dan Faction War. Kad dan cabaran bertema baharu akan ditambah secara konsisten sepanjang tahun.
Universe

Mode sandbox (dunia ciptaan sendiri) WWE terbaik yang meletakkan bertanggungjawab ke atas pemain untuk menguruskan dunia WWE mereka sendiri, termasuk senarai ahli gusti, permusuhan yang berlaku, siapakah juara, rancangan apa yang berlangsung setiap minggu dan acara khas! Update kepada mode Universe dalam WWE 2K23 adalah seperti sistem cerita yang diolah semula dan banyak lagi.
Sebagai contoh, anda boleh memilih aksi dan cutscene yang anda mahu berlaku sebelum atau selepas perlawanan, lantas memberikan anda kawalan penuh ke atas perkembangan jalan cerita.
Sesi Q&A
Dengan John Cena sebagai muka depan game WWE 2k23, bagaimanakah pengalaman belajar tentang seluruh kerjaya WWE-nya dan melaksanakannya ke dalam WWE 2K23 Showcase?
Jawapan: Kami peminat John Cena sejak permulaan kerjayanya. Memang menyeronokkan untuk menonton John Cena, seorang lelaki yang mengejar impiannya, dan ia hebat untuk menyerlahkan kerjayanya. Kami pernah mempamerkan dia sebelum ini dalam 2k15 -yang lebih kepada kisah pesaing- jadi ini membolehkan kami mula dari permulaan kerjaya WWE-nya sehingga perlawanan Summerslam dengan Roman Reigns.
Dapat duduk bersama dan membincangkan macam-macam hal untuk setiap perlawanan sebenarnya amat menarik kerana dia memberitahu kami perkara yang kami tidak tahu. Dia juga memberi kami beberapa pendapat  sangat terperinci tentang beberapa perlawanan yang dia alami sepanjang karier ketika berdepan dengan pihak lawan.

Salah satu sorotan untuk WWE 2K23 ialah Slingshot Tech. Adakah terdapat sebarang cabaran yang dihadapi oleh pasukan semasa melaksanakan ciri ini yang membenarkan peralihan lancar daripada gameplay kepada rakaman aksi langsung?
Jawapan: Ya. Biasanya cabaran adalah semasa memadankan dan mendapatkan bingkai terus dari cutscene  ke video lalu kembali semula [ke cutscene]. Kami ingin memastikan bahawa kamera berada dalam jarak yang sama supaya model tidak ‘melompat’ dan menjadi lebih besar atau lebih kecil semasa transisi.
Kami melaksanakan Slingshot Tech buat kali pertama pada tahun lepas. Walaupun kali pertama, kami secara am berjaya melakukannya, dan selepas itu hanya membuat perubahan kecil daripada sana. Kami mempunyai beberapa orang baharu yang menyertai pasukan dan terpaksa mempelajarinya, tetapi ini adalah sesuatu di mana ‘apabila anda berjaya melakukannya, anda boleh menjadikannya lebih baik setiap kali.’
Ia memberikan cabaran baharu setiap kali kita melakukannya. Apabila melihat beberapa tempat perlawanan di dunia sebenar, kami perlu memastikan pencahayaan dan konstruksi adalah betul dengan siaran WWE. Kami perlu memikirkan perkara untuk menjadikannya nampak berbeza apabila beralih antara video dan gameplay.
Ia mewujudkan satu masalah baharu untuk setiap perlawanan yang kami cuba , dan kami sentiasa perlu mengambil kira perkara itu. Tetapi itulah yang mendorong kami.
Antara ciri terbesar yang masuk ke dalam siri ini tahun ini ialah Wargames, yang sangat popular di kalangan peminat. Terdapat banyak perkara yang akan berlaku dalam perlawanan ini, jadi ia sukar untuk memasukkan jenis perlawanan ini ke dalam game?
Jawapan: Wargames adalah salah satu perkara yang kami ingin masukkan ke dalam game selama bertahun-tahun, dan untuk mana-mana tahun, ia nampak terlalu sukar untuk dibuat, di samping kita perlu menyiapkan game dalam masa setahun. Kami sedar tahun lepas bahawa kami perlu memulakan beberapa perkara dan membina asas yang kemudian memberi kami peluang untuk melakukannya pada tahun berikutnya.
Dengan 2K23, ini adalah perkara pertama yang kami mulakan dan jurutera kami dapat mencipta versi yang berfungsi dalam game dengan cepat. Kami harus mengumpulkan pasukan arena, pasukan untuk entrance, pasukan prop, pasukan audio – semuanya mempunyai tanggungjawab unik untuk Wargames yang belum pernah dilakukan sebelum ini. Ini mungkin contoh terbesar kami untuk kerjasama sebagai pasukan di dalam projek.

–
Itu sahaja untuk artikel kali ini; game WWE 2K23 akan tersedia untuk PS4, PS5, Xbox One dan Xbox Series X|S pada 17 Mac manakala untuk PC melalui Steam pula akan tersedia pada 18 Mac. Untuk maklumat lanjut game ini, boleh pergi ke laman web rasmi.

Gamer Santai juga sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!

Jom join giveaway PS5, kena ambik gambar kat Lot 10 bersama dengan Spider-Man 2 Art Installation je! Arahan lebih lanjut ada dalam video!#ps5 #playstation5 #playstation #ps5malaysia #LiveFromPS5MY #GamerSantaiPS5 pic.twitter.com/MFgeWyBAr7— Gamer Santai (@GamerSantaiMY) March 6, 2023

Jangan lupa untuk ikuti kami di TikTok!
  @gamersantaimy
Tags: interviewPreviewWWE 2K23


[TGA2020] Warhammer 40,000: Darktide nampaknya makin menjadi kejam?!

Pemaju Vermintide Fatshark menampilkan treler baru untuk Warhammer 40,000: Darktide di The Game Awards hari ini, melukis gambaran yang lebih jelas mengenai bagaimana penampilan Chaos-slasher koperasi. Bersamaan dengan sinematik yang hebat, kami juga melihat sekilas aksi orang pertama, dengan kata kunci memotong tulang dan anggota badan.

Berjuang bersama rakan anda dengan gerombolan musuh dalam pengalaman 40,000 Warhammer baru ini. Dari pemaju francais aksi ko-op terlaris dan pemenang anugerah, Vermintide, Warhammer 40,000: Darktide adalah permainan aksi ko-op 4-pemain visceral yang ditetapkan di kota sarang Tertium.

Di dalam sarang, benih korupsi mengancam gelombang kegelapan. Kultus bidaah yang dikenali sebagai Admonition berusaha merebut kawalan planet Atoma Prime dan membuang sampah kepada penduduknya. Terserah anda dan sekutu anda dalam Inkuisisi untuk membasmi musuh sebelum kota itu menyerah pada Kekacauan.

Melee menjadi tumpuan di Vermintide, walaupun kebanyakan kelas mempunyai pilihan, tetapi kali ini Fatshark mengatakan bahawa ia lebih dekat dengan perpecahan 50/50. Namun, akhirnya, terpulang kepada anda — adakah anda lebih suka kata kunci atau lascannon? Kerja berpasukan nampaknya akan menjadi lebih penting daripada sebelumnya, jadi anda pasti ingin mengawasi apa yang dibawa rakan anda dalam perjuangan.
Tetapi musuh Darktide juga banyak mengejar mereka. Poxwalkers adalah musuh gerombolan permainan, mengerumuni pemain dan menggunakan angka dan pencerobohan otak untuk menjatuhkan pasukan. Mereka tidak terlalu terang. Ada kemungkinan untuk menyelinap melewati mereka, atau menggunakan siluman untuk masuk ke posisi yang lebih kuat sehingga Anda dapat menghapusnya. Mereka mungkin akan mengejutkan anda, sebaliknya, dengan melepak dengan tenang di puncak tangga, hanya menunggu untuk melompat ke arah anda. Tidak seperti skaven, mereka boleh bersabar.

Fatshark belum mengesahkan mana-mana kelas, walaupun treler itu memberi kita gambaran hebat mengenai watak itu sendiri, termasuk seorang Imperial Guardsman dan seorang raksasa Ogryn. Kami rasa kawan besar akan menjadi pilihan yang popular, dan kita mungkin boleh mengharapkan dia menggunakan peralatan terbesar dan berat. Darktide belum mempunyai tarikh rilis, tetapi sementara itu kerja juga diteruskan di Vermintide 2, yang mendapat pengembangan lain yang akan membawa pesta ke Chaos Waste.
Jangan lupa untuk ikuti kami di TikTok!
  @gamersantaimy
Tags: The Game AwardsThe Game Awards 2020Vermintide FatsharkWarhammer 40000: Darktide


Acara Digital ‘Ubisoft Forward’ diumumkan, menggantikan acara E3 2020

Situasi pandemik COVID-19 bukan sahaja melanda Malaysia tetapi seluruh dunia dan ianya menjadikan pelbagai acara besar termasuk acara Gaming ditangguhkan bagi mengelak dari jangkitan virus membawa maut ini. Ya seperti, Tokyo Game Show, Taipei Game Show, juga acara gaming terbesar E3 2020 turut ditangguhkan akibat ini. Banyak studio pembangunan gaming kini terpaksa melakukan acara sendiri melalui online showcase dan itu termasuk Ubisoft.

Dengan pengumuman terbaru mereka melalui Twitter mereka perkenalkan “Ubisoft Forward“, dengan latar belakang atmosfera pendek yang nampaknya diambil dari tajuk Ghost Recon Breakpoint Tom Clancy. Tidak banyak perincian yang disertakan bahkan dalam pengumuman siaran lansung untuk acara Ubisoft Forward, selain teaser ringkas mengenai “berita permainan eksklusif, pengungkapan menarik dan banyak lagi,” sambil menggambarkannya sebagai “pameran gaya E3.

“Ubisoft Forward” akan berlangsung pada hari Ahad, 12 Julai, jam 12:00 PDT / 3PM (waktu Malaysia). Sudah tentu, memandangkan pengungkapan terbaru studio mengenai ansuran yang akan datang dalam francais Assassin’s Creed, Assassin’s Creed Valhalla, selamat untuk diandaikan kita akan melihat treler bersama maklumat dan perincian baru. Penerimaan judul itu sangat positif kerana ia merupakan penggemar siri yang ingin diketahui sejak sekian lama, walaupun respons terhadap teaser permainan di Inside Xbox kurang positif dengan tidak menunjukkan gameplay yang diharapkan.

Save the Date! Join us July 12 for Ubisoft Forward, a fully digital showcase with exclusive game news, reveals and more 🎉 Stay tuned… #UbiForward pic.twitter.com/JLYEyF1YnL
— Ubisoft (@Ubisoft) May 11, 2020

Kita mungki juga dapat melihat judul baru untuk memenuhi tagline “pengungkapan menarik” yang termasuk dalam pengumuman, tetapi sama ada IP baru atau entri ke francais Ubisoft yang sudah ada, masih belum diketahui. Terdapat beberapa tajuk yang diumumkan dari studio yang dapat menerima maklumat baru, termasuk:

Skull and Bones
Gods & Monsters
Watch Dogs Legion
Assassin’s Creed Valhalla
Tom Clancy’s Rainbow Six Quarantine

Kita boleh juga mendengar tentang tajuk yang sedang berlangsung akan mungkin dapat kemaskini seperti Tom Clancy’s The Division 2, Rainbow Six Siege, dan seangkatanya. Buat masa ini, kita harus menunggu hingga 12 Julai untuk sebarang pengumuman rasmi. Jadi apa pendapat anda dengan acara ini? Game apa yang akan didedahkan lagi oleh Ubisoft selain dari Valhalla yang terbaru? Jom kongsikan di ruangan komen Facebook kami!
Sumber: PCGamesn
Jangan lupa untuk ikuti kami di TikTok!
  @gamersantaimy
Tags: Assassin's Creed ValhallaCOVID-19E3 2020ubisoftUbisoft Forward


[Khabar Angin] GTA 6 akan menampilkan protagonis wanita buat kali pertama

GTA adalah francais besar yang telah dibangunkan oleh Rockstar Games dan kesemuanya menampilkan watak lelaki sebagai protagonis. Untuk GTA 6, mereka lakukan perubahan besar dengan menampilkan watak wanita sebagai protagonis buat kali pertama dalam sejarah game ini.

Bloomberg telah menghubungi sekurang-kurang 20 orang pekerja Rockstar Games mengenai game ini dan diantara mereka berkata yang protagonis GTA 6 akan menampilkan seorang wanita buat kali pertama dan akan digandingkan bersama seorang watak lelaki.

Jadi, dalam GTA 6 anda akan bermain dua watak dalam masa yang sama. Ia sama seperti GTA 5 yang membolehkan anda bermain 3 watak iaitu Michael, Trevor dan Franklin.

Bagi menggambarkan personaliti watak wanita ini, dia merupakan seorang Latino yang banyak terpengaruh dengan perompak bank terkenal iaitu Bonnie dan Clyde. Ini adalah perubahan yang besar terhadap francais GTA kerana sebelum ini watak wanita hanya digunakan sebagai mangsa dan seks sahaja. Jalan cerita GTA 6 akan lebih berhati-hati dengan membuat jenaka “punch down” tentang kaum wanita yang terpinggir dalam game ini.

Selain itu, mereka juga mengesahkan bahawa game ini akan berlaku di sekitar Miami. Pada awalnya, mereka menggunakan peta besar Amerika Utara dan Selatan. Namun, mereka memotong peta tersebut dan menjadikan Miami dan kawasan sekitarnya versi fiksyen.

Bukan setakat itu sahaja, mereka juga mengesahkan yang peta single-player akan dikemas kini dari semasa ke semasa. Hal ini kerana, mereka akan menambah misi dan bandar baru secara tetap serta mengharapkan masalah pada penghujung game berkurangan.
Ia juga dilaporkan bahawa game ini akan menampilkan lebih banyak kawasan dalam bangunan daripada game GTA sebelum ini. Disebabkan itu, masa yang diambil untuk membangunkan game ini lebih banyak.

Saya ingin mengingatkan anda bahawa Grand Theft Auto 6 masih tidak mempunyai tarikh rasmi bagi pengeluaran game ini. Apa pun, kita bagi Rockstar sedikit masa lagi untuk bangunkan game itu lebih cantik dan gempak. Apa pendapat korang tentang watak protagonis wanita yang boleh dimainkan buat kali pertama dalam GTA 6? Jom, komen pendapat korang di ruangan komen.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: gta 6


Update River Raid percuma Assassin’s Creed Valhalla sudah tiba! Ayuh berperang!

Pemain Assassin’s Creed Valhalla tidak perlu lagi menunggu update River Raid, kerana ia kini tersedia untuk semua orang secara percuma! Bersama pelancaran kemas kini ini, Ubisoft juga telah menerbitkan video yang menjelaskan beberapa fitur dan mekanik baru yang dikeluarkan sekali dengannya.

Bagi mereka yang tidak tahu, update River Raid adalah mod permainan unik di mana Eivor dan geng Jomsviking boleh meneroka kawasan baru di England dan memperoleh harta serta abiliti baru. Untuk mencuba mod ini, pemain perlu bertemu dengan watak baru di Ravensthorpe bernama Vagn. Selepas bertemu dengannya, pemain kini dapat membina dermaga untuk watak baru tersebut dan anak buahnya, yang membolehkan mereka memulakan River Raid.

Kita juga dilengkapi dengan kapal panjang baru untuk pemain mengubahsuai dan menggunakannya semasa River Raid. Seranglah mana-mana kampung, biara, dan kem tentera yang di sepanjang pengairan sungai, tapi hati-hati! Semakin banyak anda menyerang di satu kawasan tertentu, semakin banyak pertahanan musuh di persisiran sungai. Selain itu, askar Jomsviking mendapat kemas kini baru supaya lebih realistik, di mana pemain perlu menguruskan catuan mereka dan pastikan setiap askar dihidupkan semula. Jika tidak, mereka akan hilang dari barisan askar anda untuk sementara waktu.

Akhir sekali ialah sebuah bangunan baru yang dinamakan Jomsviking Hall. Ia membolehkan pemain merekrut sekutu yang lebih kuat untuk bertarung bersama mereka. Dengan ganjaran yang diperoleh daripada menyelesaikan setiap raid, pemain dapat meningkatkan kapa; panjang mereka, menambah saiz Jomsviking Hall, memperoleh senjata dan baju besi baru, abiliti baru, dan banyak lagi.

Sekiranya anda tidak sabar-sabar untuk memuat turun update ini, harap maklum bahawa failnya cukup besar. Berikut adalah ukuran rasmi untuk update River Raid , berdasarkan sistem yang anda gunakan.

Xbox Series X|S: 19.53 GB
Xbox One: 15.27 GB
PlayStation 5: 11,18 GB
PlayStation 4: 10.23 GB
PC: 18.04 GB

Assassin’s Creed Valhalla dan update River Raid kini boleh didapati di PC, PS4, PS5, Stadia, Xbox One, dan Xbox Series X/S. Untuk segala liputan kami tentang Assassin’s Creed Valhalla, sila tekan pautan ini.
 Muat turun di sini

Assassin’s Creed ValhallaPublisher: UbisoftDeveloper: Ubisoft MontrealRelease Date: 2020-11-10Microsoft Windows, PlayStation 4, PlayStation 5, Xbox One, Xbox Series X|S
Assassin’s Creed Valhalla akan melemparkan pemain ke abad ke-9 England, sebuah zaman di mana kerajaan Inggeris saling berperang sesama sendiri bersama Viking. Sebagai seorang askar Viking bernama Eivor, pimpin klan anda untuk membina petempatan baru di tengah-tengah kemaraan kuasa penjajah Inggeris.

Jangan lupa untuk ikuti kami di TikTok!
  @gamersantaimy
Tags: Assassin's Creed ValhallaRiver RaidUpdate


Razer mengumumkan Blade 14, 15, & 17 varian 2022 – miliki GPU RTX 30 Series & memori DDR5!

Razer memulakan 2022 dengan model laptop gaming Blade baru termasuk Razer  Blade 14, Razer Blade 15 dan Razer Blade 17 yang dilengkapi dengan NVIDIA® GeForce RTX™ 30 sehingga  RTX 3080 Ti, Windows 11, dan memori DDR5 yang memberikan kelajuan sehingga 4800MHz. Selain itu, teknologi Max-Q generasi ke-4, dengan CPU Optimizer, Rapid Core Scaling dan Battery Boost 2.0, meningkatkan lagi kecekapan, prestasi dan hayat bateri.

Razer Green sepanjang jalan
Razer Blade 14, 15 dan 17 dikuasakan oleh kedua-dua AMD® dan  Intel®. Blade 14 kembali dengan pemproses AMD Ryzen™ 6000 Series di mana setiap konfigurasi menawarkan pemproses Ryzen™ 9 6900HX.

Blade 14
Kedua-dua Blade 15 dan Blade 17 pula dilengkapi dengan pemproses 12th Gen Intel Core™ H-Series sehingga Intel Core™ i9-12900H dengan kiraan 14 teras baharu. Pemproses Intel Core i9  akan melihat frekuensi berkelajuan tinggi sehingga 5.0GHz dan memori 16GB DDR5 untuk mengatasi generasi sebelumnya.
Model Blade baharu memaparkan reka bentuk papan kekunci yang diperbaharui,  dengan kekunci yang lebih besar sedikit, untuk menjadikan pengalaman menaip lebih ergonomik. Reka bentuk baru juga termasuk pembesar suara potongan laser, reka bentuk engsel yang diperbaiki dengan profil yang lebih nipis dan pengudaraan tambahan dengan kaki getah untuk mencipta saluran penyejukan.
Blade 15
Dengan MUX Switch baru, Blade 14 mempunyai salutan kalis cap jari dan kamera web IR 1080p yang menyokong Windows Hello.
Kuasa, Prestasi & Kesempurnaan
Blade 17

Selain menawarkan chipset terkini daripada NVIDIA GeForce dan Intel, Razer Blade 15  kembali dengan paparan canggih untuk memanfaatkan sepenuhnya perkakasan terkini. Blade 15 menawarkan konfigurasi Full HD 360Hz dan QHD  240Hz, serta konfigurasi UHD 144Hz serba baharu. Paparan Gred IPS baharu menampilkan refresh rate yang dipertingkatkan, berbanding generasi 60Hz sebelumnya, dan meliputi 100% gamut warna DCI-P3, untuk memberikan kejelasan dan kontras yang luar biasa.
Razer Blade 17 mempunyai lapan pembesar suara dan bateri 82WHr yang lebih besar. Apabila membawa Blade 17 di luar, perjalanan kini lebih mudah dengan pengecas 280W berkuasa GaN dalam saiz yang mudah alih.
Ciri Klasik & Razer Care Lanjutan

Barisan baharu Razer Blade 14, 15 dan 17 semuanya mempunyai Windows® 11, dengan faedah lazimnya termasuk DirectStorage, Xbox GameBar dan Xbox Game Pass. Bahagian tepi setiap Razer Blade terdiri dari pelbagai input, bergantung pada casis, dan antaranya adalah USB-C, HDMI 2.1, pembaca kad SD UHS-II dan lain-lain
Papan kekunci ketiga-tiga Razer Blade dikuasakan oleh Razer Chroma RGB yang boleh diubahsuai untuk produktiviti atau gaming  manakalala pembesar suara menyediakan audio 360 darjah  apabila mendengar filem, muzik atau game dengan THX® Audio Spatial pada mana-mana headset analog atau pembesar suara di peranti.
Selain itu, generasi baharu Razer Blade menawarkan waranti bateri lanjutan sehingga 2 tahun.
Untuk mengetahui lebih lanjut tentang Razer Blades serba baharu, sila tekan SINI.
Harga & Ketersediaan
Kesemua laptop gaming Razer Blade di atas akan tersedia  untuk pra-pesan di Razer.com, lokasi Razer Store dan pengedar terpilih pada awal tahun 2022. Berikut adalah harga dan bila ia tersedia:
Razer Blade 14: $1,999.99 (anggaran RM8,371.96) – 10 Februari
Razer Blade 15: $2,499.99 (anggaran RM10,464.96) – 25 Januari
Razer Blade 17: $2,699.99 (anggaran RM11,302.16) – 25 Januari
Jangan lupa untuk ikuti kami di TikTok!
  @gamersantaimy
Tags: 2022laptop gamingrazerRazer Blade


Cara-cara nak menggunakan Razer Pay! Korang boleh gunakan untuk beli In-Game currency!

Alright, kita semua tahu apa itu Razer Pay, Tetapi aku perasan yang ramai tak tahu bagaimana nak guna razer pay? Dan camne nak topup? Well, kat sini, aku tunjuk sikit cara-cara dia. Try to keep up alright?

Yang pertama sekali, korang kena download razer pay dalam Mobile either Android ataupun iOS, Kemudian korang Sign up dalam Razer Pay, then kalau korang nak topup, korang boleh pergi 7Eleven kemudiannya korang boleh apply kat online store yang korang nak macam Steam, Spotify, IFlix, Playstation Store, Garena dan banyak lagi!

Ok, lepas daftar semua tu, korang buat boleh buat apa? Camne Nak redeem? Well, korang boleh redeem dengan cara ni:-

Bukak account dalam zVault ataupun login zVault.
(Untuk PUBG Mobile) Pergi ke PUBG Mobile Webshop pastu pilih Region korang.
Log in guna Player ID korang atau Facebook Account
Tekan E-Wallet korang dan pilih mata wang korang untuk mulakan pembelian.
Then kat bawah tu kat split screen
Lepas tu korang akan dibawa straight ke checkout untuk nilai UC pilihan korang.

Senangkan? So, Klik kat sini untuk untuk ke Page Razer zVault! Dan korang boleh pergi ke
Jangan lupa untuk ikuti kami di TikTok!
  @gamersantaimy
Tags: MobilerazerRazer Payservice


Pembakar Roti Razer Kini Akan Menjadi Produk Sebenar!

Setiap tahun pada 1 April, syarikat-syarikat teknologi besar di seluruh dunia akan turut serta merayakan hari tersebut sebagai satu hari yang berkaitan dengan jenaka. Mereka berpura-pura untuk mengeluarkan produk luar biasa, menjanjikan ciri-ciri baru yang tidak masuk akal untuk produk yang sedia ada ataupun hanya mengubah reka bentuk pada produk. Projek “Breadwinner” Razer adalah contoh yang terbaik. Ia dikeluarkan sempena April Fool pada tahun 2016, dan dikatakan perkakas dapur pertama di dunia untuk pemain.

Apa yang bermula sebagai produk jenaka kini bertukar menjadi perkara yang sebenar, menurut CEO Razer, Min-Liang Tan. Selepas 3 tahun diminta peminat, Min-Liang Tan telah didesak dengan pelbagai tekanan dan akhirnya bersetuju untuk meletakkan pasukan juruteranya bersama-sama dan membangunkan pembakar roti Razer yang benar dengan input daripada komuniti.

Bukan permintaan peminat sahaja yang mendorong beliau untuk melakukan projek tersebut, malah beliau sendiri mengeluarkan satu cabaran pada waktu lalu yang menyatakan bahawa jika page “Give us the Razer Toaster” berjaya mencapai 1 juta likes (dan juga tatu pembakar roti dikira sebagai 100,000 likes), beliau akan mengotakan janji tersebut. Mungkin agak tidak bernasib baik bagi Min-Liang Tan, apabila kumpulan Facebook tadi telah berjaya mencapai matlamat melalui 12 tatu peminat dan lebih 45,000 likes untuk page tersebut.

So this morning, I was having coffee with our Chief Strategy Officer in a crowded coffeeshop and a nice lady walks in with her kids and sits beside me. As I got up to leave, she leaned over and said, "I'm looking forward to the toaster".
What have I done?
— Min-Liang Tan (@minliangtan) May 1, 2019

Setelah hampir 6 tahun, CEO Razer ini akhirnya menyerah kalah dan akur kepada permintaan peminat. Namun, peminat harus tunggu seketika sebelum boleh mendapatkan pembakar roti yang mempunyai logo Razer tersebut pada roti mereka. Beliau berkata ia akan mengambil masa beberapa tahun tapi berjanji akan berkongsikan progress tersebut bersama komuniti. Tak sabar rasanya nak tengok lambang Razer dekat roti! Korang akan beli atau tidak?
Sumber: Facebook Min-Liang Tan
Jangan lupa untuk ikuti kami di TikTok!
  @gamersantaimy
Tags: dapurlin-miang tanpembakarrazerrotitoaster


Game open-world Star Wars oleh Ubisoft dalam peringkat awal pembangunan!

Seperti yang diumumkan pada bulan lalu, Star Wars secara rasmi telah menamatkan tempoh eksklusifnya dengan EA dan sekarang akan bekerjasama dengan pelbagai studio besar, bermula dengan Ubisoft. Diusahakan oleh Ubisoft Massive (The Division dan The Division 2), mereka sedang sibuk membuat game action open-world yang berlangsung dalam dunia Star Wars!

Gambar hiasan daripada Star Wars Jedi: Fallen Order
Walaupun ramai yang tidak sabar untuk cuba, game ini nampaknya masih dalam peringkat awal pembangunan. Disahkan melalui telesidang, Ketua Pegawai Eksekutif Ubisoft, Yves Guillemot, memberitahu bahawa game Star Wars ini tidak akan keluar dalam masa terdekat. Berikut adalah penjelasan lanjut oleh beliau:

“Kami sangat gembira dapat bekerjasama lagi dengan Lucasfilm Games. Projek ini akan dibantu oleh studio Massive yang akan memanfaatkan teknologi canggih mereka, termasuk enjin Snowdrop, untuk menyampaikan pengembaraan Star Wars yang sangat baru.
Kami sangat bangga dengan kerjasama ini, yang merupakan bukti kepimpinan dan kepakaran Ubisoft, terutama dalam membuat karya yang luar biasa. Ini adalah satu lagi bukti kemampuan kita untuk menjalin kerjasama dengan nama-nama besar di dunia hiburan dan teknologi.” -kata Yves Guillemot.
Gambar hiasan daripada Star Wars Jedi: Fallen Order
Guillemot juga menyatakan bahawa projek ini menarik banyak pemohon yang ingin mencuba game Star Wars ini. Beliau memberitahu:
“Di Lucasfilm, kami dapat mengatakan bahwa kita berada di tahap awal pembangunan permainan Star Wars. Untuk menjawab soalan anda dari segi pengambilan pekerja, ya, kami melihat banyak orang ingin mengambil bahagian dalam pengembaraan ini, dan ia adalah perkara yang sangat baik.”

Sayangnya, itu sahaja yang dikongsikan tentang game ini! Buat masa ini, tarikh pelancaran rasmi masih tidak diketahui, tetapi ia memang jelas bukan dalam masa terdekat. Adakah kita akan dengar lagi tentang game ini dalam bulan-bulan akan datang? Saya harap ya!
Sumber – GameSpot
Jangan lupa untuk ikuti kami di TikTok!
  @gamersantaimy
Tags: Open Worldstar warsubisoft


Ulasan Airborne Kingdom: Bina sebuah empayar di langit!

Permainan bersifat “city-building” atau “building simulator” adalah sesuatu yang seronok dan santai, tetapi apabila pengalaman itu dipindahkan ke langit, ia terasa lebih ajaib dan unik. Airborne Kingdom oleh studio The Wandering Band mengambil elemen “city-building” dan gameplay strategi lalu menggabungkannya menjadi satu.

Bandar kita adalah kerajaan di langit, dan pemain harus terbang ke seluruh dunia demi mencari sumber dan pekerja bagi mengembangkan kubu awan anda. Bakal dilancarkan di PC melalui Epic Games Store, saya ingin menjelaskan serba sedikit tentang Airborne Kingdom, yang mengagumkan saya daripada segi imaginasi dan skala dunia. Mari kita mulakan ulasan ini!

Misi mengembalikan Tamadun Manusia

Pemain akan mengendalikan sekumpulan pengembara berani yang terjumpa bekas mesin terbang daripada sebuah tamadun kuno. Dengan sumber makin berkurangan, mereka memilih untuk pergi ke langit untuk mencari makanan, air, sumber, rakan-rakan dan tamadun lain. Pemain akan memandu kerajaan mereka di sekitar peta luas sambil membina bandar mereka dan menguruskan tenaga kerja dan sumber daya. Peta itu sendiri dibentangkan secara jubin-jubin (tile). Susuan peta pula dihasilkan secara prosedural, lantas membolehkan Airborne Kingdom mengikuti standard reka bentuk yang tinggi sambil mengalukan unsur “replayability“. Beberapa alam persekitaran juga ditambahkan, termasuk hutan, lautan, gunung, gurun dan tundra.
Setelah menyelesaikan bahagian tutorial, pemain akan berhadapan dengan jalan cerita, di mana misi anda adalah untuk menyatukan semua kerajaan yang hilang, dan hampir pupus. Beberapa kerajaan memiliki simpanan mineral yang besar manakala yang lain mempunyai bekalan air, tetapi kerana landskap mengalami banyak perubahan, laluan perdagangan kini menjadi terlalu bahaya untuk sesiapa merentasi.

Tidak ada peperangan yang berlau dalam permainan ini; sebaliknya, pemain perlu menyelesaikan misi untuk membina laluan peradangan bagi kerajaan jiran. Apabila tiba di sebuah kerajaan, pemain akan disambut oleh wakil atau pemimpinnya sendiri dan melihat beberapa dialog. Dari apa yang saya main, dialognya tidak terlalu banyak, tetapi ditulis dengan baik. Kawasan padang pasir menerapkan budaya Arab dan kita boleh lihat setiap budaya dan gaya berubah mengikut persekitaraan di peta.
Bina Empayar anda untuk Umat Sejagat

Bagi gameplay asas Airborne Kingdom, anda harus menjelajah dunia demi mencari sumber dan peninggalan sambil mengembangkan bandar dan memperoleh kerjasama daripada 15 kerajaan. Sepanjang perjalanan ini, dapatkan lah kepuasan sendiri apabila melihat tamadun terapung anda berkembang.
Airborne Kingdom memikat hati saya dengan kecantikannya, di mana dunia kelihatan seperti peta, dengan nama-nama bandar dan lokasi-lokasi menarik tersebar di sekitar. Kemudian, kita ada bandar terapung kesayangan. Tugas utama kita adalah untuk mengembangkan bandar comel ini kepada sebuah empayar. Oleh kerana bandar kita terapung di langit, setiap bangunan baru harus dihubungkan dengan infrastruktur lain, tidak kira sama ada bangunan atau jalan.

Setiap penduduk memerlukan rumah. Itu adalah perkara biasa untuk genre permainan ini, tetapi ia bertambah menarik apabila kita harus mendirikan rumah di langit. Sudah tentu, kita memerlukan sumber untuk mendirikan rumah, tetapi pemain juga perlu bimbang tentang keseimbangan keseluruhan. Sekiranya anda mendirikan terlalu banyak infrastruktur di satu sisi, kerajaan kita akan mula bercondong atau senget. Ini akan menghasilkan penduduk yang tidak gembira, lantas membuat permainan lebih sukar untuk merekrut penduduk baru. Bandar kita sendiri tidak akan pernah jatuh walaupun terlalu condong, tetapi menjadikannya sukar untuk kembang dan kekal produktif.
Seterusnya, kita harus mendapatkan sumber untuk mendirikan bangunan-bangunan seperti rumah. Oleh kerana bandar ini berada di langit, anda tidak boleh menghantar pekerja ke darat seperti biasa. Sebaliknya, kita akan membina hangar, yang mengandungi pesawat-pesawat kecil untuk mencapai sumber di tanah. Satu aspek yang penting di Airborne Kingdom adalah ia memberi kebebasan untuk pemain menjelajah dunia untuk mencari sumber-sumber penting seperti kayu dan arang batu. Semasa anda berusaha mencari sumber tersebut, kita mungkin ingin membina bandar lebih dekat supaya pekerja tidak perlu berulang-alik dengan jauh.

Sumber juga bukanlah hanya untuk membina sahaja. Arang batu amat penting untuk memastikan bandar sentiasa terapung. Oleh itu, anda perlu tahu berapa banyak arang batu yang ada semasa meneroka atau mengumpulkan bahan lain. Tahap keperluan kita pada arang batu boleh berubah bergantung pada teknologi apa yang dibina. Sebagai contoh, belon tidak memerlukan arang batu. Anda juga boleh membina sayap yang boleh digunakan oleh penduduk, jadi kita menggunakan keseluruhan populasi sebagai sumber dan bukannya arang batu. Tetapi jika anda bergantung pada “propeller” dan jet untuk memastikan bandar sentiasa di udara, anda memang memerlukan jumlah arang batu yang banyak.
Sekiranya sebuah kerajaan sangat memerlukan sejenis sumber, misalnya air, mereka mungkin ingin bersekutu dengan bandar terapung anda untuk meminta bekalan air. Ada yang mungkin dibebani dengan terlalu banyak makanan dan boleh menjualnya kepada kita pada harga yang murah. Makanan ini pula dapat diberi ke kerajaan lain yang lebih memerlukannya. Sekali lagi saya ingatkan, pengaturan kerajaan berubah dengan setiap playthrough, jadi jangan terlalu menghafal lokasi setiap sumber tertentu. Setelah bersekutu dengan sebuah kerajaan, beberapa penduduk kerajaan itu akan menyertai kerajaan anda untuk menambah jumlah penduduk. Seperti di kebanyakkan permainan “city-builder“, penduduk mempunyai meter kebahagiaan, dan memastikannya sentiasa tinggi adalah cara terbaik untuk memastikan penduduk baru tertarik dengan kerajaan anda.

Pendapat

Secara keseluruhannya, Airborne Kingdom agak menyerlah berbanding permainan “city-builder” lain kerana dedikasinya kepada sesuatu yang unik sebagai bandar terapung. Menguruskan ketinggian dan keseimbangan bandar adalah dua faktor yang sangat menarik untuk dibawa ke genre seperti ini. Saya juga amat kagum dengan dedikasi mereka ketika menulis jalan cerita kerana permainan lain dalam genre tidak akan menambah unsur ini.
Pemain yang suka elemen eksplorasi dan pengurusan pasti akan menyukai Airborne Kingdom. Jika anda berminat, dapatkan sekarang di PC melalui Epic Games Store sekarang. Itu sahaja untuk ulasan ini! Sehingga kita berjumpa lagi, selamat ber-gaming!
Gameplay

Jangan lupa untuk ikuti kami di TikTok!
  @gamersantaimy
The Review

                    Airborne Kingdom

7
Score

Secara keseluruhannya, Airborne Kingdom agak menyerlah berbanding permainan "city-builder" lain kerana dedikasinya kepada sesuatu yang unik sebagai bandar terapung. Menguruskan ketinggian dan keseimbangan bandar adalah dua faktor yang sangat menarik untuk dibawa ke genre seperti ini.

Review Breakdown

Saya juga amat kagum dengan dedikasi mereka ketika menulis jalan cerita kerana permainan lain dalam genre tidak akan menambah unsur ini.
0

Tags: Airborne Kingdomcity-builderPCreviewulasan